"Microsoft" tvrdi da je otkrio novi napad zloglasnih hakera za koje se vjeruje da su povezani s Rusijom\nAmerička kompanija "Microsoft" saopćila je danas da je otkrila nove ruske hakerske napade na političke organizacije u SAD uoči jesenjih izbora za Kongres.\nTehnološki gigant naveo je da je hakerska grupa povezana s ruskom vladom napravila lažne internet-domene koji liče na dvije konzervativne organizacije "Hadson institute" i "International Republican Institute".\nJoš tri lažna domena su napravljena da liče na stranice Senata SAD.\n"Microsoft" nije ponudio dodatne opise lažnih sajtova, naveo je AP.\nOvo otkriće je uslijedilo nekoliko sedmica nakon je demokratska senatorka Kler Mekkeskil iz Misurija objelodanila da su ruski hakeri neuspješno pokušali da se infiltriraju u njenu kompjutersku mrežu u Senatu.\nNovi hakerski napadi liče na ruske napore uoči izbora 2016, za koje obavještajni zvaničnici SAD navode da su pomogli u pobjedi Donalda Trampa, navodi AP.\nOvog puta, umjesto da pomažu jednoj partiji, "te aktivnosti su u osnovi fokusirane na ometanje demokratije", rekao je Bred Smit, predsjednik "Microsofta". On je dodao da nema naznaka da su hakeri uspješno uvjerili nekoga da klikne na lažne sajtove čime bi mogli da budu izloženi krađi podataka.\n"New York Times" navodi da okretanje ruskih hakera ka novim metama podvlači ciljeve ruske obavještajne službe da omete svaku institucionalnu kritiku Rusije i njenog predsjednika Vladimira Putina.\nU odboru IRI-ja, koji je decenijama radio na širenju demokratije u svijetu, nalazi se šest republikanskih senatora i kandidat za Senat, istaknuti kritičar Rusije u SAD, Mat Romni, dok je "Hadson institute" je radio na programima za ispitivanje korupcije u vladama širom svijeta s Rusijom kao jednim od glavnih meta.\n"Microsoft" je naveo da je napade izvela hakerska grupa "Strontium", koja je poznata i kao "Fancy Bear" ili "APT28".\nSpecijalni istražitelj Robert Muler, koji ispituje veze štaba Donalda Trampa s ruskom vladom, povezao je tu hakersku grupu s ruskom obavještajnom službom GRU.\nHakeri Rusija SAD\nFBI upozorava: Ruski hakeri hakirali više od 100.000 rutera


Štrabag će proveriti sve tendere, koje je izgubio - Ekonomske Vesti\n18. maj. 2019 20. maj. 2019 Andrija Matić 0 Comments\nSuvlasnik austrijske grafjevinske kompanije Štrabag Hans Peter Hazelštajner je izjavio da će ta kompanija tražiti kontrolu svih tendera, na kojima poslednjih godina nije dobila posao.\n“Možda se neće naći ništa, ali moramo proveriti da li je bilo intervencije”, rekao je Hazelštajner austrijskom listu Der Standard.\nOn je rekao da su intervencije, ako ih je bilo, morale biti veoma suptilne, pa da kompanija ništa ne primeti.\nAustrijska državna preduzeća za izgradnju puteva (godišnje na puteve troši milijardu evra) i železničkih pruga su kategofično demantovale mogućnost da je pri njihovim tenderima bilo bilo kakvih intervencija.\nSad već bivši austrijski vicekancelar Hans Kristijan Štrahe, na video snimku koji je zapačatio njegovu političku karijeru, kaže da će mu prvi zahtev, pri stvaranju koalicije (sa Narodnom partijom šefa Sebastijan Kurca), biti da Hazelštajner više tendere ne može dobijati.\nAustrijska računovodstvena služba već je tražila od Slobodarske partije Austrije da se izjasni povodom tvrdnji njenog šefa Hansa Kristijana Štrahea da je ta stranka, preko jednog humanitarnog fonda, dobila od više firmi donacije od 500.000 do 2 miliona evra, saopštio je portparol te Službe.\nPri tome je skrenuta pažnja da će u nevolji biti i revizorske kuće, koje su izvršile reviziju finansijskih izveštaja stanke pre nego što su dostavljeni Računovodstvenoj službi.\nKompanije, koje je Štrahe imenovao kao tajne donatore, oštro su to demantovale, medju njima i kompanija koja je krajem 2018. godine, dakle pošto je video na Ibici snimljen, od Nemačke Funke grupe kupila udeo od 24,5% upravo u Kronen cajtungu, tabloidu koji Štrahe pominje u video snimku.\n← Počelo završno veče Evrovizije: Nastup Madone platio izraelski milijarder\nHolandija pobednik Evrovizije →


Poginuo radnik dok je čistio cisternu u Fukušimi\nBeta 8. avgusta 2015. 17:30\nKolega je potom pokrenuo polugu za zatvaranje, verujući da je to ono što je njegov partner mislio. Sa mesta na kojem se nalazio on najverovatnije nije mogao da ga vidi, jer se čistač nalazio iza cisterne, rekli su zvaničnici.\nKomunikaciju je otežavala puna oprema za zaštitu od radijacije, koja uključuje šlemove i maske preko celog lica.\nU toku je policijska istraga a kompanija nije objavila identitet žrtve.\nU čišćenju i deaktivaciji centrale Fukušima jedan, koja će trajati decenijama, učestvuju hiljade radnika. Prošle godine je bilo 64 povreda, duplo više nego prethodne, a današnji incident je drugi sa smrtnim ishodom od početka godine.


Portparolka Bele kuće pozitivna na kovid\nPortparolka Bele kuće na konferenciji za novinare u Beloj kući (Foto: AP/Patrick Semansky)\nPortparolka Bele kuće Džen Psaki saopštila je u utorak da je pozitivna na Kovid 19, a da je predsednik Džo Bajden bio negativan na PCR testu.\n"Sa predsednikom sam juče imala dva sastanka na socijalnoj distanci, i on se ne smatra bliskim kontaktom, kako je to definisano smernicama Cenatra za kontrolu i prevenciju bolesti (CDC). Objavljujem vest o svom pozitivnom testu zbog transparentnosti", navela je Psaki.\nPsaki je tvitovala da se testirala u okviru priprema za put predsednika Bajdena u Evropu i da, nakon pozitivnog testa, neće biti u njegovoj pratnji na sastancima u Belgiji i Poljskoj.\n"Zahvaljujući vakcini, imam samo blage simptome. U skladu sa kovid protokolima Bele kuće, radiću kod kuće i planiram da se vratim na posao na kraju petodnevnog perioda izolacije i negativnog testa", napisala je Psaki u objavi na svom Tviter nalogu.\nIz Bele kuće je saopšteno da se utvrđuje s kojim je Psaki bila u kontaktu. Psaki je poslednji put bila pozitivna na koronavirus 31. oktobra, prenosi agencija Rojters.\nPrema podacima američke vlade, objavljenim u utorak, oko trećine slučajeva kovida u SAD izazvano je BA.2 podvarijantom omikrona.\nUprkos rastu veoma zarazne podvarijante u drugim zemljama, američki zdravstveni eksperti smatraju da je veliki talas novozaraženih malo verovatan u Americi.\nBroj zaraženih u SAD je naglo pao od januara, ali se zbog novog rasta broja slučajeva u delovima Azija i Evrope strahuje da bi se slično moglo dogoditi i u Americi, što je bio slučaj tokom dve godine pandemije.\nVodeći američki epidemiolog, doktor Entoni Fauči, rekao je na jednom skupu u organizaciji dnevnika Vašington post da ne veruje da će uskoro doći do velikog, naglog skoka zaraženih, "osim ako se nešto dramatično ne promeni".\nMeđutim, Fauči je dodao da SAD obično zaostaju za Velikom Britanijom za tri nedelje "i ako bude rasta, to ćemo videti naredne nedelje ili nešto posle".\nTreća godina pandemije, od kovida umrlo šest miliona ljudi\nNove smernice: Bez maski u zatvorenim prostorima za većinu Amerikanaca\nDa li su maske i dalje potrebne?


Ibarski put 20 11000 Beograd\nDistributivni centar na Vidikovcu smešten je u neposrednoj blizini važne putne raskrsnice na kojoj se ukrštaju Ibarska magistrala i obilaznica oko Beograda. Zahvaljujući svom položaju lako je dostupna kupcima koji dolaze iz južnih delova Beograda, prigradskih naselja i gradova duž Ibarske magistrale. Do ovog centra obilaznicom oko Beograda za svega nekoliko minuta možete stići i sa autoputeva Beograd-Šid i Beograd-Niš. U jednom od najsavremenijih METRO distributivnih centara u ovom delu Evrope čeka Vas najbolji izbor artikala za profesionalne kupce, pravna lica i druge privredne subjekte. U ovom objektu omogućeno Vam je da na jednom mestu kupite sve što Vam je potrebno za poslovanje (uz dobijanje otpremnice na ime Vaše firme), a nakon toga i za lične potrebe( uz dobijanje fiskalnog računa). Za kupce je obezbeđen besplatan parking.


Ban: Planeta pod sve većim pritiskom zbog aktivnosti ljudi – Ekopedia.rs\nHome Vesti Ban: Planeta pod sve većim pritiskom zbog aktivnosti ljudi\n20/04/2014 - 15:15 21/04/2014\nGeneralni sekretar UN Ban Ki Mun poručio je da je Dan planete Zemlje, koji se obeležava 22. aprila, prilika da čovek razmisli o svom odnosu prema planeti koja je njegovo uporište, a koja je pod sve većim pritiskom zbog ljudskih aktivnosti.\n“Vazduh koji dišemo, voda koju pijemo i tlo iz koga raste naša hrana deo su osetljivog globalnog eko sistema koji je pod sve većim pritiskom zbog ljudskih aktivnsoti. Od nestajanja šuma u tropima do uništavanja riba u okeanu, od sve većih nestašica pijaće vode do rapidnog opadanja biodiverziteta i sve zagađenijeg vazduha i mora u mnogim delovima sveta, vidimo tešku ruku čovečanstva”, naveo je Ban u poruci koja je objavljena na sajtu UN.\n“Potrebna nam je globalna promena stava i postupanja. Posebno je važno da se pozabavimo time na koji način nastaje energija, na kojoj se bazira naš napredak. Sagorevanje fosilnih goriva je osnovni uzrok klimatskih promena, koje sve više prete napretku i stabilnosti svih regiona. Zato su svetski lideri obećali da će 2015. postići globalni obavezujući klimatski sporazum”, naveo je Ban.


Objavljeno: 09.04.2013, 12:44:07 , 13:59:11\nPotpuni prekid dijaloga bio bi negativan za ekonomiju\nPotpuni prekid dijaloga Beograda sa Prištinom negativno bi se odrazio na srpsku ekonomiju, pre svega, kroz izostanak investicija, povećani rizik i cenu zaduživanja zemlje, ocenio je danas saradnik Ekonomskog instituta Stojan Stamenković.\nFoto sxc.hu/Ale Paiva, ilustracija\nBEOGRAD - Potpuni prekid dijaloga Beograda sa Prištinom negativno bi se odrazio na srpsku ekonomiju, pre svega, kroz izostanak investicija, povećani rizik i cenu zaduživanja zemlje, ocenio je danas saradnik Ekonomskog instituta Stojan Stamenković.\nOn je, na predstavljanju novog broja "Makroekonomskih analiza i trendova", istakao da se ne treba zavaravati da se definitivni prekid pregovora ne bi odrazio na ekonomiju već bi, naprotiv, "stvari mogle da postanu teške".\nStamenković je naveo i da je pitanje kakav bi u tom slučaju bio odnos Međunarodnog monetarnog fonda, Svetske banke i drugih međunarodnih finansijskih institucija prema problemima srpske ekonomije. On je ocenio i da je dobro što Srbija uspostavlja ekonomsku saradnju sa drugim zemljama kao što su Ujedinjeni Arapski Emirati, i sporazum sa njihovom kompanijom Al Dahra, ali je upozorio da je nemoguće da neka zemlja u relativno kratkom roku usmeri svoju ekonomiju na drugu stranu sveta.\nTagovi: Dijalog, MAT, investicije


Saznaj sve o najvećem evropskom inženjerskom takmičenju\nBeogradski dani inženjera – EBEC Beograd (eng. European BEST Engineering Competition) je lokalna, prva runda Evropskog BEST inženjerskog takmičenja. Ovaj projekat namenjen je studentima tehničko-tehnoloških i prirodno-matematičkih fakulteta Univerziteta u Beogradu koji žele da unaprede svoje inženjerske, menadžerske, ali i prezentacione veštine. Četvoročlani timovi se nadmeću u dve takmičarske kategorije –Inovativnom dizajnu i Studiji slučaja. Pobednici svake kategorije na lokalnom nivou, kvalifikuju se za učešće na regionalnoj rundi takmičenja – EBEC Balkan.\nPored samog EBEC takmičenja, u okviru Beogradskih dana inženjera održavaju se radionice i treninzi za takmičare, a tu je i sajam inovacija, otvoren za sve zainteresovane. Studenti su tokom proteklih godina mogli da vide simulator letenja, formulu koju je predstavio formula tim Drumska Strela, Confluence Belgrade, Euro robot i mnoge druge aktuelne stvari iz sveta inženjerstva.\nU pitanju je kategorija u kojoj učesnici, koristeći dosadašnje znanje i iskustvo, rešavaju zadati inženjersko-menadžerski problem, a rešenje izlažu pred stručnim žirijem.\nDo sada, učesnici su osmislili plan evakuacije Novog Beograda, unapređenje ambalaže i prodaje vode, pametnu kuću…\nKroz takmičenje u ovoj kategoriji, učesnici imaju prilike da pokazu i unaprede svoje veštine kao što su analitičnost, kreativnost i mnoge druge.\nVeoma smo ponosni na činjenicu da je 2016. godine Beograd bio domaćin finalne runde takmičenja i tom prilikom ugostio 120 mladih evropskih inženjera i preko 200 organizatora iz cele Evrope.


Vučić: od 10. do 20. aprila vodiću u Evropi i svetu neke od najvažnijih razgovora o Kosovu\nBeta 3. aprila 2018. 14:20\nPredsednik Srbije Aleksandar Vučić izjavio je danas da će od 10. do 20. aprila u Evropi i svetu voditi, kako je rekao, neke od najvažnijih razgovora o pitanju Kosova i Metohije.\nVučić je posle sastanka sa predsednikom Republike Srpske Miloradom Dodikom u Beogradu rekao da ne može javno da govori o tome, ali je dodao da ne očekuje „preterano dobre vesti za Srbiju“ iz tih razgvora.\n„Nismo u lakoj situaciji ne zato što je Vlada Ane Brnabić ili bilo ko iz ove generacije kriv, mnogo grešaka smo u medjuvremenu napravili, mnogo objektivnih okolnosti nam nije išlo na ruku, ali nam ostaje da branimo zemlju od svakog“, kazao je Vučić na konferenciji za novinare u Predsedništvu Srbije.\nPredsednik Republike Srpske Milorad Dodik izjavio je danas u Beogradu da će Republika Srpska po pitanju Kosova pratiti stav i politiku Srbije i da se to neće promeniti.\n„Pratimo politiku Srbije, nismo spremni da damo saglasnost da bosna prihvati nezavisnost kosova i to se neće desiti. (…) RS o Kosovu prati politiku Beograda i Srbije, učinićemo sve što ta politika odluči“, rekao je Dodik na konferenciji s predsednikom Srbije Aleksandrom Vučićem.\nDodik je povodom hapšenja direktora Kancelarije za Kosovo Marka Djurića u Kosovskoj Mitrovici rekao da je medjunarodna zajednica pokazala da ima dvostruke aršine i različite kriterijume.\n„Odjednom medjunarodna zajednica ćuti. Gotovo cinično zvuči da je u tom momentu represije takozvane kosovske policije EU izašla sa zahtevom za smirivanjem tenzija i neupotrebom sile“, naveo je predsednik RS.\nOn je rekao da ne veruje u stav medjunarodne zajednice jer ona samo teži da zaštiti svoje ranije odluke, kako na Kosovu tako i u BiH.\n„Pozicija medjunarodne zajednice je jasna. Mi smo njima zahvalni za pomoć, želimo da razgovaramo, ali nismo spremni da budemo vodjeni i da nam se naredjuje“, izjavio je Dodik i kao primer naveo pritisak stranih ambasadora na predstavnike Srba u institucijama BiH da prihvate izmene izborog zakona.\nSrbija pomaže Republiku Srpsku sa pet miliona evra\nPredsednik Srbije Aleksandar Vučić izjavio je danas da će Srbija donirati Republici Srpskoj pet miliona evra.\nOn je rekao da će ova nova donacija ići u Prijedor, Novi Grad, Mrkonjić Grad, Bratunac, Sokolac, Novo Goražde, Trebinje i druge gradove.\nVučić je rekao da je Srbija izdvojila 500.000 evra za hramove SPC u Federaciji Bosne i Hercegovine i 500.000 evra za zapošljavanje mladih.\nOn je kazao i da ga je Dodik zamolio da Srbija pomogne izgradnju puta Gacko – Foča sa 10 miliona evra, ali da u ovom trenutku Beograd nije mogao da donese takvu odluku.\nVučić je zahvalio predsedniku RS na pružanju podrške teritorijalnom integritetu Srbije i obavestio ga o poslednjim dogadjajima u Kosovskoj Mitrovici kao i o idejama koje su različiti društveni činioci u Srbiji izneli tokom unutrašnjeg dijaloga o Kosovu i Metohiji.Predsednik Srbije je najavio da će tokom sledeće nedelje posetiti Mostar i Trebinje, u kojem će obići vrtić koji se gradi sredstvima koje je obezbedila Srbija.\nKakve ces ti razgovore voditi, kad tebe Niko ne jebava ni za sta, da ti nisu ovi sendvicari mnogi nebi ti ni ime znali, ako mislis da vodis razgovore sa sendvicarima, to mozes ma da se i njihov broj smanjio, pocrkali, odavno ich nisi sendvicario, DJUBRAKU.\nDosta vode ce proteci Dunavom i Savom dok se peta kolona ne sutne tamo gde joj je mesto..\nVucicu govedo bosansko!!! Lazove,hostapleru,moralna bedo,probisvetu,umobolnice…VRATI SE U l.lAZAREVIC nisi dobio terapiju. Personal je zabrinut za tebe jer ces uskoro poceti da haluciniras.Pa mozes svasta da vidis ..ono sto narod ne vidi po obicaju.\nVerovatno ali imam pojma kako se mrzi drzava od vas nesposobnjakovica i lopova\nA sta da ocekujete u Bugarskoj kad parlament iliti deo parlamenta tera politiku sto gore to bolje imas predsednice dosta problema zato sto si predsednik i nisi svoj presto predpustio olosu.\nTi imas problema sa pravopisom.


Vesti online / Srpski informativni portal / Haradinaj za španske medije: Porediti Miloševićevu represiju i Madrid... To je uvreda\nHaradinaj za španske medije: Porediti Miloševićevu represiju i Madrid... To je uvreda\nU intervjuu za španski dnevnik Pais, Haradinaj je rekao da je Kosovo odabralo stranu, da želi da sačuva dobre odnose sa SAD i postane član evroatlantske porodice i izrazio nadu da će krajem ove ili početkom 2019. Kosovo dobiti status kandidata za članstvo u EU.\nGovoreći o razlozima Španije za nepriznavanje nezavisnosti Kosova, Haradinaj je rekao da Kosovo i Katalonija nemaju ništa zajedničko, da je svaka analogija besmislena i da Priština nikada neće priznati nezavisnost Katalonije.\n"Kosovo je nastalo dezintegracijom jugoslovenske federacije u krvavom procesu, svako protiv svakog. To nije slučaj sa Španijom gde se poštuju građanska i politička prava. Ne može se porediti represija pod režimom Slobodana Miloševića sa stanjem u Španiji, to bi čak bilo uvredljivo. I nije reč o izbegavanju sličnosti, one ne postoje", rekao je Haradinaj.\nKosovski premijer, piše Pais, svestan je da španski premijer zbog Kosova ne želi da učestvuje na samitu EU i Zapadni Balkan u Sofiji, iz straha da katalonski secesionisti to ne upotrebe u svoju korist, ali je ipak rekao da je "spreman na svaki kontakt" i da bi mu bila "čast da pozdravi španskog premijera jer ima puno tema za razgovor kao što su, na primer ekonomska ili kulturna saradnja".\n"Nismo u orbiti ruskog uticaja"\n"Rahojev veto (na zajedničku deklaraciju za samit u Sofiji) je nesrećan jer Kosovo veoma poštuje Španiju kao naciju i kao konsolidovanu demokratiju. Kao i ostale zemlje nastale raspadom Jugoslavije, od Kosova do Makedonije, težimo da budemo shvaćeni i nadamo se da će nas jednog dana Španija prihvatiti kao člana porodice kojoj pripadamo", rekao je.\nHaradinaj je rekao da Kosovo sa SAD ima "odnose lojalnosti i poverenja" i da je njihova uloga u regionu "i dalje neophodna jer se Balkan još nije sredio i zato je bolje da budu tu".\nKada govori o neprijateljima Haradinaj ima na umu dve sile, jednu regionalnu - Tursku i drugu globalnu - Rusiju, piše Pais.\n"Mi smo odabrali stranu - da budemo deo Evrope i Atlantskog saveza. Naša demokratija je mlada ali naš cilj je da postanemo deo evroatlantske porodice i da zadržimo dobre odnose sa SAD. Nismo u orbiti ruskog uticaja. Sem toga Moskva deluje oprezno i ne želi otvoreno da destabilizuje region ali smo zabrinuti zbog određene vrste aktivnosti na njihovoj agendi ovde", rekao je Haradinaj precizirajući da misli na "čitavo okruženje".


24 sata - Foto galerija - Telegraf.rs\nMATURANTI PROSLAVLJAJU POSLEDNJI ŠKOLSKI DAN\nBeograd, 24. maja 2013 - Maturanti beogradske srednje graficke škole proslavljaju poslednji školski dan u dvorištu škole. Za maturante trogodišnjih i cetvorogodišnjih strucnih škola u Srbiji danas se završava srednjoškolsko obrazovanje. FOTO TANJUG / NEMANJA JOVANOVIC\nBeograd, 24. maja 2013 - Maturanti beogradske srednje ugostiteljsko-turisticke škole proslavljaju poslednji školski dan u parku kod spomenika vojvodi Vuku u centru Beograda. Za maturante trogodišnjih i cetvorogodišnjih strucnih škola u Srbiji danas se završava srednjoškolsko obrazovanje. FOTO TANJUG / NEMANJA JOVANOVIC\nMATURANTI PROSLAVLJAJU ZAVRŠETAK ŠKOLE\nBeograd, 24. maja 2013. - Beogradski maturanti proslavljaju poslednji dan škole. Za maturante trogodišnjih i cetvorogodišnjih strucnih škola u Srbiji danas se završava srednjoškolsko obrazovanje. FOTO TANJUG / NEMANJA JOVANOVIC\nBeograd, 24. maja 2013 - Maturanti beogradske srednje ugostiteljsko-turisticke škole proslavljaju poslednji školski dan u parku kod spomenika vojvodi Vuku u centru Beograda. Za maturante trogodišnjih i cetvorogodišnjih strucnih škola u Srbiji danas se završava srednjoškolsko obrazovanje. FOTO TANJUG / FILIP KRAINCANIC\nKUPANJE MATURANATA U FONTANI\nBeograd, 24. maja 2013. - Beogradski maturanti proslavljaju poslednji školski dan tradicionalnim kupanjem u gradskoj fontani. Za maturante trogodišnjih i cetvorogodišnjih strucnih škola u Srbiji danas se završava srednjoškolsko obrazovanje. FOTO TANJUG / NEMANJA JOVANOVIC\n24.05.2013 24 Sata\n22.05.2013 24 Sata\n18.05.2013 24 Sata\n16.05.2013 24 Sata\nPOZORIŠTE SA BRIONA: Kabare Breht (FOTO)\nDAN POBEDE U MOSKVI: Parada na Crvenom trgu (FOTO)\n09.05.2013 24 Sata\n05.05.2013 Prikaži još »


Vlada Kantona Sarajevo odobrila je uzimanje kredita od osam miliona evra i prihvatanje donacije od dva miliona evra za projekat energetske efikasnosti u javnim zgradama.\nNovac je namenjen za projekat Energijska efikasnost u javnim objektima Kantona Sarajevo čiji je cilj da se poveća energetska efikasnost u približno 40 javnih zgrada – škola, bolnica, vrtića i ostalih javnih zgrada od opšteg interesa.\nProjektom će, kako je navela Vlada KS, biti uvedeno čišće i efikasnije grejanje, bolja izolacija, bolje osvetljenje i poboljšati ukupno stanje zgrada.\nOčekuje se godišnja ušteda od oko 1,69 miliona konvertibilnih maraka\nPrema preliminarnim procenama, energetskom obnovom javnih objekata očekuje se godišnja ušteda od oko 1,69 miliona konvertibilnih maraka. Potrošnja energije biće smanjena do 50% po objektu, a investicija će biti otplaćena iz ostvarenih ušteda u roku od oko deset godina.\nInvesticija će biti otplaćena iz ostvarenih ušteda u roku od oko deset godina\nKako bi se omogućilo pokretanje radova Vlada KS je usvojila predlog odluke o prihvatanju zaduženja, po ugovoru o zajmu između Bosne i Hercegovine i Evropske banke za obnovu i razvoj (EBRD).\nKanton je za projekat dobio i investicioni grant EU\nVlada je, takođe, prihvatila i investicioni grant EU iz Regionalnog programa energetske efikasnosti za Zapadni Balkan u iznosu od dva miliona evra po osnovu ugovora između BiH i EBRD-a.\nRok otplate kredita je 13 godina\nReč je zajmu u iznosu od osam miliona evra, sa rokom otplate od 13 godina, grejs periodom od tri godine, kamatnom stopom u kojoj je sadržan šestomesečni Euribor plus jedan odsto marže na godišnjem nivou i jednokratnom provizijom od jedan odsto na iznos glavnice zajma.\nSledeći korak je da Vlada KS potpiše supsidijarni ugovor o zajmu sa Federacijom BiH, kojim će kredit biti prenet na KS.\nTagovi: energetska obnova, investicija, kredit, potrošnja energije, Sarajevo\nPočetna » Vesti » Energetska efikasnost » Kanton Sarajevo uzima kredit za energetsku obnovu 40 javnih zgrada


Uhapšeni čelni ljudi Centropojekta – Nadlanu.com\nBEOGRAD, 15. septembra 2010. (Beta) – Policija je uhapsila direktora firme Centroprojekt AIK Milomira Ž. (1951) i zamenika predsednika Upravnog odbora tog preduzeća Bogoljuba R. (1951) zbog sumnje da su nezakonito za sebe uzeli 6,5 miliona evra i za toliko oštetili firmu, saopštio je danas MUP.\nKrivičnom prijavom su obuhvaćeni i savetnik za finasije i računovodstvo u Centroprojekt AIK-u Nada R. (1958), predsednik Upravnog odbora te firme Stane Š. (1946), zaposleni u tom preduzeću Aleksandar T. (1960) i direktor predstavništva Centroprojekt AIK-a u Moskvi Dragutin P. (1958).\n„Osumnjičeni su 2004. godine korišćenjem falsifikovane dokumentacije, kao što su evidencija o zaposlenima, ličnim dohocima, bilansima i drugo, preregistrovali nekadašnji Združeni projektni zavod Centroprojekt u preduzeće Centroprojekt DP, kasnije DOO, koje nije imalo zaposlene, kapital niti je poslovalo od 1989. godine, ali je sve vreme formalno postojalo“, naveo je MUP.\nTo preregistrovano preduzeće je imalo isto sedište, ime i znak sa „renomiranim preduzećem“ Centroprojekt AIK AD, na istoj adresi, Zahumska 26 u Beogradu, u većinskom društvenom vlasništvu, a čija je osnovna delatnost projektovanje i konsalting u građevinarstvu, sa licencom i referencama za rad na tržištu Rusije i Evrope.


Zapadni Balkan bez šargarepe na štapu EU | TV KANAL 9 NOVI SAD\nNaslovna EMISIJE Zapadni Balkan bez šargarepe na štapu EU\nZapadni Balkan bez šargarepe na štapu EU\nVIDEO K9: Zemlje Zapadnog Balkana nemaju više perspektivu da u dogledno vreme postanu članice Evropske Unije, rekao je za Kanal 9 novinar austrijskog javnog servisa ORF Kristijan Veršic, koji je i dopisnik sa Balkana. On međutim smatra i da je konačna stabilizacija mira u Evropi bez uključenja Zapadnog Balkana u EU, nemoguća.\nNa Balkanu je prisutna tendencija umanjivanja medijskih sloboda, a još gora situacija je na nivou regionalnih i lokalnih medija, ocenio je Veršic.\nNije tačno da u Srbiji ne postoji medijska sloboda, dodao je on, ali je loše to što je prisutna ogromna medijska polarizacija.\n“To je nešto što je vrlo loše zato što nemate više tu zdravu sredinu koja stvara različite strane, ako ne računamo neki nedeljnik ili mesečnik. Sa druge strane, u Srbiji postoji nešto što je ovde specifično, a to je ta žuta štampa. I ta žuta štampa je, po mom mišljenju, najgora u celoj regiji, a njen efekat samo se smanji time što u Srbiji drastično pada čitanost sve te štampe”, kazao je Veršic.\nZa razliku od Srbije, u Austriji su pravila igre na relaciji države i medija davno uspostavljena, a u toj zemlji ne postoji pojam takozvane državne televizije već javnog servisa. Medijska sloboda od političkih uticaja u Austriji je, kako je istakao, regulisana zakonima i Ustavom, a sudski sistem je mnogo efikasniji i brži u rešavanju sporova.\n“Što je vrlo važno, to moram da naglasim, na Balkanu se stalno priča o medijskoj slobodi, ali niko ne priča i o medijskoj odgovornosti. I mediji i novinari imaju odgovornost. Takve psovke, realno, koje ja vidim u štampi ovde, ili u nekom emisijama, bile bi nemoguće u Austriji zato što bi nas tužili tako da više ne možemo da dišemo. Morate uvek da čujete i drugu stranu. Mi, pre svega kao javni servis, imamo obavezu za objektivnost, nepristrasnost”, smatra ovaj novinar.\nSvaka vlast, u bilo kojoj zemlji, pokušava da utiče na medijsko izveštavanje i slobodu medija, ali je u uređenim zemljama položaj medija i status novinara zakonom regulisan, a medijske priče i afere o bilo kakvim nezakonitim radnjama državnih službenika i političara, za razliku od Balkana, dobijaju sudske epiloge.\nGovoreći o rijaliti programima, jednoj od kontraveznih tema medijske slike na ovim prostorima, oni, kako je rekao, nisu strani ni pojedinim privatnim medijima u Austriji.\n“Ali ja moram da kažem – svaka čast! Srbija je uspela da spusti rijaliti program na najniži nivo koji sam ja ikada video ovde na Balkanu. To je pranje mozga, apel na najniže instinkte, ja moram da kažem, to je stvarno užasno”, ocenio je Veršic.\nZemlje Zapadnog Balkana trenutno su u nezgodnoj situaciji, ocenio je Veršic, iz dva razloga. Prvo, zato što su Zapadni Balkan i EU izgubile dinamiku u procesu približavanja i realno, ova regija nema više perspektivu da u dogledno vreme postane članica Unije.\n“To, naravno, vodi do toga što i politička elita nema više tako jasan interes kao ranije, da pravi reforme, da vodi borbu protiv korupcije i kriminala, za pravosuđe, zato što imate štapić, ali nemate više šargarepu. Osim toga, taj štapić može da pruži sada i Kina i neki drugi veliki investitori, arapske zemlje, koje vama daju kredite ili finansiraju infrastrukturne projekte, bez toga da morate da ispunite te politički nezgodne obaveze”, istakao je Veršic.\nSa druge strane, konačna stabilizacija mira u Evropi bez uključenja Zapadnog Balkana u EU je nemoguća, smatra on.\nMeđutim, uzimajući u obzir samo činjenicu da sve države na tom prostoru imaju bruto domaći proizvod kao jedna Slovačka, ova regija, zaključio je Veršic, kao da nije svesna u kakvoj se situaciji nalazi i bez EU.\nPrethodni tekstU emisiji ORF-a i o slučaju TV Kanala 9\nSledeći tekstIsključenja struje za utorak, 14. maja


Pet mil USD za novi program primjene informacionih tehnologija u bh. firmama - Akta.ba\nPet mil USD za novi program primjene informacionih tehnologija u bh. firmama\n06.12.2007. 12:25 / Izvor: Fena\nAmerička agencija za međunarodni razvoj (USAID) i Ministarstvo vanjskih poslova Norveške zajednički su finansijeri trogodišnjeg programa na povećanju korištenja informacionih i komunikacionih tehnologija u malim i srednjim bh. preduzećima iz sektora drvoprerade, poljoprivrede, turizma i ostalih proizvodnih grana industrije.\nProgram je vrijedan pet miliona dolara, a radit će na jačanju kapaciteta bh. firmi da bi one mogle ponuditi nove, finalne proizvode i usluge za koje postoji potražnja na domaćem i globalnom tržištu, saopćeno je iz USAID-a.\nPokretanje zajedničkog projekta usmjerenog na pomoć malim i srednjim preduzećima u BiH zvanično će obilježiti američki ambasador Charles English i norveški ambasador Jan Braathu 7. decembra u zgradi UNITIC-a u Sarajevu.


Imamo potencijal, idemo na zlatnu medalju u Tokiju | Novine Toronto\nImamo potencijal, idemo na zlatnu medalju u Tokiju\nSrpski reprezentativac u basketu tri na tri Dušan Domović Bulut rekao je da nacionalni tim ima veliki potencijal i ambiciju da osvoji zlatnu medalju na Olimpijskim igrama u Tokiju.\n"Srbija u dosadašnjoj kratkoj istoriji ovog sporta dokazala da uvek ide na zlatnu medalju. Potencijal ekipe koju imamo je zaista veliki, a ta zlatna medalja na Olimpijskim igrama bila bi kruna naših karijera i jedino što bismo prihvatili kao uspeh. Zlato u Tokiju je jedini cilj reprezentacije Srbije", rekao je Domović Bulut.\nDomović Bulut je sa reprezentacijom Srbije u basketu tri na tri do sada osvojio četiri zlatne medalje na svetskim i dve na evropskim prvenstvima.\nPandemija korona virusa nanela je štetu tom sportu, a takmičenja su bila obustavljena na godinu i po dana.\nOd kraja 2019. godine održano je pet turnira, od čega tri u Debrecinu u avgustu i po jedan u Dohi i Džedi u novembru i decembru.\nPrvi turnir u 2021. godine je prethodnog vikenda održan u Dohi, a srpski basketaši iz tima Novi Sad osvojili su drugo mesto.\n"Pružili smo zaista maksimum u ovom trenutku", naveo je Domović Bulut i dodao da se ekipa skupila dva dana pred turnir.\n"Bavljenje samo basketom, zbog cele situacije, više nije održivo. Tamaš Ivošev igra košarku, Srahinja Milošević je okončao košarkašku karijeru, prešao je na basket, ali se bavi i privatnim biznosom. Ja sam bio u samoizolaciji četiri dana pred turnir, jer mi je devojka bila zaražena korona virusom. Malo smo vremena proveli zajedno, nedovoljno smo trenirali, ali smo zaista dali sve od sebe. Pokazali smo veliku borbenost što je mnogo važno i mislim da imamo jako velik potencijal", dodao je.\nNa putu do finala Novi Sad je pobedio Rigu, koja je jedan od najboljih timova na svetu.\n"Time smo dokazali da možemo da igramo najbolji basket na svetu. Sve greške koje smo napravili bile su posledica neprimljenosti, neuigranosti i nedovoljnog fonda treninga, odnosno nedostatka prave kondicije koja je potrebna za basket. Protiv Rige, Pirana i Amsterdama smo zaista pokazali da igramo na svetskom nivou i da pretendujemo da budemo najbolja ekipa na svetu, što nam je i cilj, a ujedno smo dokazali da smo trenutno najbolja domaća ekipa", kazao je Domović Bulut.\nOn je izazvao brojne komentare trojkom uz faul u odlučujećim trenucima duela sa Rigom.\n"Celog života treniraš da dođeš do tog instinkta da prepoznaš situaciju i pravovremeno reaguješ. To na neki način predstavlja naplatu napornog rada i svog uloženog truda, kada jednim takvim potezom srušiš velikog rivala", rekao je srpski basketaš.\n"Jednostavno sam prepoznao trenutak da je mojoj ekipi bilo potrebno nešto da se izvuče iz šablona. Protiv Rige smo zaista igrali bez greške, jer protiv njih samo tako može i da se igra ako želite pobedu. Da biste savladali jednu od najboljih ekipa na svetu, neophodan je jedan takav ekstra potez za trijumf", dodao je on.\nDomović Bulut će 10. i 11. aprila organizovati turnir u Novom Sadu, a pored reprezentacije Srbije učestvovaće i Slovenija, Rusija, Austrija, Turska, Holandija, Hrvatska, Češka, Belgija, Nemačka, Litvanija i Katar.\n"I ranije sam se bavio organizacijom turnira, jer to je nešto što zaista volim da radim. Bio sam orgnaizator i čelendžera u Novom Sadu pre dve godine i imali smo tu sreću da smo posle dugo vremena jednom sportskom manifestacijom napunili Trg Slobode. Prošle godine je trebalo da napravimo turnir za reprezentacije na SPENS-u, jer mi je životna želja da igram pred punim SPENS-om. Međutim, taj turnir je morao da bude otkazan, tačnije pomeren za ovu godinu", rekao je Bulut.\nTurnir će se zbog epidemiološke situacije igrati bez publike, ali će imati društveno-odgovoran karakter.\n"Imam ideju da prodajemo karte, a da sav prihod namenimo obnovi basket terena u Novom Sadu. Najveća inspiracija za organizaciju ovog turnira bila je da se u sezoni kada nemamo priliku za toliko takmičenja mi kao reprezentacija skupimo, treniramo zajedno, malo družimo, razvijamo timski duh i kroz mečeve uigravanmo za ono što nam predstoji, a to su Olimpijske igre", rekao je Domović Bulut.


EKSKLUZIVNO: Partizanu stiže pojačanje za KLS! - Telesport.rs\nEKSKLUZIVNO: Partizanu stiže pojačanje za KLS!\nKako naš portal ekskluzivno saznaje, ekipa Aleksandra Matovića ući će pojačana u borbu za titulu šampiona Srbije.\nPrvo pojačanje u eri Zorana Savića biće Aleksa Stepanović, trenutno član užičke Slobode. Stepanović ima 22 godine, visok je 207 centimetara i igra na poziciji krilnog centra te se očekuje da bude alternativa Rašonu Tomasu i Novici Veličkoviću u finišu sezone.\nStepanović iza sebe ima odličnu sezonu u drugoj ABA ligi gde je u proseku beležio 11,4 poena i 6,7 skokova po utakmici uz odlične procente u šutu iz igre. Pre Slobode nosio je dres Sparsa, Dinamika i Metalca.


Sreda, 15. jun 2005.\nRazgovor o očuvanju Državne zajednice Srbija i Crna Gora\nPredstavnici poslaničke grupe Socijalistička partija Srbije razgovarali su 16. juna sa rukovodstvom nevladine organizacije «Pokret za očuvanje Državne zajednice Srbija i Crna Gora».\nUtorak, 7. jun 2005.\nPripremljen Nacrt zakona o Državnoj revizorskoj instituciji\nPododbor Odbora za finansije Narodne skupštine Republike Srbije izradio je Nacrt zakona o Državnoj revizorskoj instituciji.\nSazvano peto vanredno zasedanje Narodne skupštine u 2005. godini\nNa zahtev 97 narodnih poslanika, predsednik Narodne skupštine Republike Srbije Predrag Marković sazvao je Peto vanredno zasedanje Narodne skupštine Republike Srbije u 2005. godini za ponedeljak, 30. maj, sa početkom u 12,30 časova.\nSazvano četvrto vanredno zasedanje Narodne skupštine u 2005. godini\nPredsednik Narodne skupštine Republike Srbije Predrag Marković sazvao je, na Zahtev 99 narodnih poslanika, Četvrto vanredno zasedanje Narodne skupštine Republike Srbije u 2005. godini za ponedeljak, 30. maj, sa početkom u 12 časova.\nUtorak, 24. maj 2005.\nSazvana je Četvrta sednica Prvog redovnog zasedanja Narodne skupštine Republike Srbije u 2005. godini\nPredsednik Narodne skupštine Republike Srbije Predrag Marković sazvao je Četvrtu sednicu Prvog redovnog zasedanja Narodne skupštine Republike Srbije u 2005. godini, za utorak, 24. maj, sa početkom u 12 časova.\nPonedeljak, 23. maj 2005.\nProgram tolerancije – «Omladinski kamp», Subotica, 25 – 28. maj 2005. godine\nPredsednik Narodne skupštine Republike Srbije Predrag Marković, održao je danas konferenciju za novinare povodom realizacije prve faze Programa tolernacije, koji Narodna skupština Republike Srbije sprovodi u saradnji sa Parlamentom Republike Mađarske.\nSreda, 18. maj 2005.\nPrezentacija Nacrta zakona o državnoj revizorskoj instituciji\nMisija OEBS-a u Srbiji i Crnoj Gori i Narodna skupština Republike Ssrbije organizovali su, 18. maja, u sedištu Misije u Beogradu, seminar na kome je predstavljen Nacrt zakona o državnoj revizorskoj instituciji.\nPetak, 13. maj 2005.\nČlanovi Odbora za kulturu i informisanje sa predstavnicima umetničkih udruženja\nČlanovi Odbora za kulturu i informisanje održali su 13. maja radni sastanak sa predstavnicima Srpskog književnog društva, Udruženja književnika Srbije, Saveza estradnih umetnika Srbije.\nUtorak, 3. maj 2005.\nPredsednik Narodne skupštine Republike Srbije prisustvovao duhovnoj akademiji u Soko-gradu\nPredsednik Narodne skupštine Republike Srbije, Predrag Marković, prisustvovao je, u utorak, 03. maja 2005. godine, na poziv Predsednika Odbora Srpske pravoslavne crkve za obeležavanje dva veka Prvog ustanka za slobodu i Episkopa šabačko-valjevskog Lavrentija, završnoj svečanosti obeležavanja dva veka Ustanka za slobodu i vaskrs Srbije, u manastiru Svetog Nikolaja Srpskog u Soko-gradu kod Ljubovije.\nNedelja, 1. maj 2005.\nPredsednik Narodne skupštine Republike Srbije na Uskrs u Mokrinu\nNa poziv načelnika Severnobanatskog okruga i predsednika Mesne zajednice Mokrin, Predsednik Narodne skupštine Republike Srbije, Predrag Marković, boravio je u nedelju 01. maja 2005. godine, na Uskrs, u Mokrinu, i prisustvovao «15. Svetskom prvenstvu u tucanju uskršnjim jajima».\n11.00 - pozdravno obraćanje predsednika Narodne skupštine Ivice Dačića povodom manifestacije 18. Beogradskog festivala igre (Dom Narodne skupštine, Trg Nikole Pašića 13, centralni hol)\n12.00 - sastanak predsednika Narodne skupštine Ivice Dačića s šefom Misije OEBS Janom Bratuom (Dom Narodne skupštine, Trg Nikole Pašića 13, diplomatski salon kneza Pavla Karađorđevića)\n14.00 - sednica Odbora za prostorno planiranje, saobraćaj, infrastrukturu i telekomunikacije (Dom Narodne skupštine, Trg Nikole Pašića 13, sala 3)\nPrva sednica Prvog redovnog zasedanja Narodne skupštine Republike Srbije u 2021. godini


AUTO SHOW – NOVI SAD nije u krizi sa 80 brendova izlagača AUTO SHOW – NOVI SAD nije u krizi sa 80 brendova izlagača – MOTOR blog\nNa Sajmu automobila “Auto Show – Novi Sad“, koji se danas završava na Novosadskom sajmu, predstavljeni su proizvodi 80 brendova iz oblasti automobilske industrije, a posetioci su imali prilike da premijerno vide 29 modela.\nZa pet dana kroz sajamske kapije prošlo je 15.000 posetilaca, a prodato je oko 220 vozila, što je na nivou prošle godine.\nRezultati prisustva na Sajmu potvrdili su da “Auto Show – Novi Sad” jeste bio dobra odluka kako za dilere automobila, tako i za kupce koji su iskoristili sajamske akcije i ostvarili uštede kupovinom u vreme ovog događaja. Konačne poslovne rezultate nastupa izlagači očekuju u narednim danima, po zatvaranju kapija, kada će doći do realizacije sklopljenih predugovora o prodaji.\nI ove godine je zabeležena odlična prodaja ekskluzivnijih automobila, jer su vlasnika dobila i dva modela Audi A6 “allroad” za 84.104 evra, inače najskupljeg serijskog automobila na Sajmu. Nije izostala ni potražnja za vozilima niže cenovne kategorije, posebno za modelom Chery “ego” koji je za prvih deset kupaca imao cenu od 5.490 evra, ali je zbog velikog interesovanja posetilaca, akcija produžena do kraja Sajma. Opšta ocena finansijskih kompanija koje su učestvovale na 12. sajmu automobila “Auto Show – Novi Sad”, je da su ostvarili rezultat na nivou prošle godine, iako su stanje u automobilskoj industriji i prodaja automobila značajno lošiji. Tokom Sajma, generalni sponzor Kompanija “Delta Generali Osiguranje” obezbedila je niz pogodnosti za posetioce, koji su imali priliku da ostvare popust od 10 %, za kasko osiguranje automobila.\nUz to, do 30. novembra na svim prodajnim mestima Kompanije “Delta Generali Osiguranje”, odobren je i popust od 10% na paket osiguranja “Anđeo čuvar”, koji obuhvata osiguranje pravne pomoći i paket osiguranja “Moj auto”.\nAUTO SHOW – NOVI SAD nije u krizi sa 80 brendova izlagača was last modified: October 14th, 2012 by Goran Aničić\nAuto ShowAuto-show - Novi SadDelta GeneraliDelta Generali OsiguranjeNovi SadNovosadski sajamOsiguranjeSajam automobila\nAuto Show: Škoda Citigo za gradsku vožnju


Kao početak migrantske krize u Srbiji smatra se sredina 2015. godine. Prema podacima Centra za integraciju i savetovanje u toku te godine 579.518 izbeglica je prošlo kroz našu zemlju, od čega samo njih 1.523 nije tražilo azil u Srbiji. Od početka migrantske krize pa do danas u našoj zemlji je azil trazilo oko 622.000 izbeglica. Po statistici, od januara do septembra 2021. godine, azil je tražilo 1.326 osoba, dok je zaključno sa septembrom 2020. godine azil tražilo 2.830 osoba. Pretpostavlja se da je broj izbeglica na teritoriji Republike Srbije dosta veći, ali da se usled pandemije virusa korona nije sprovodio postupak registracije u punom kapacitetu od strane Ministarstva unutrašnjih poslova (MUP).\nPrihvatni centar „Sombor“, koji se nalazi u Šikari, otvoren je 6. novembra 2016. godine. Poseduje dve zgrade za smeštaj izbeglica, koje u njemu mogu dobiti besplatnu pravnu i psihološku pomoć. Prema izveštaju UNHCR-a iz 2017. godine, kapacitet prihvatnog centra je za 160 osoba. Zvanične podatke o trenutnim kapacitetima prihvatnog centra „Sombor“ nema na sajtu Komeserijata za izbeglice. Ministar u vladi Republike Srbije, Aleksandar Vulin, je jednom prilikom izjavio u filmu “Pushback i opasne igre” kako sistem azilne zaštite ne funkcioniše jer je priliv migranata prevelik, a sistem je osmišljen za mnogo manje ljudi.\nIzbeglice kao laka meta za širenje dezinformacija\nSvakodnevno smo okruženi raznim vestima koje govore o nastanjivanju izbeglica i navodnim zločinima koje su počinili. U okviru webinara “Laka meta za teške reči”, koji je organizovala IDEAS uz pomoć UNHCR-a, novinarka Tamara Vlaškalin je izjavila kako se na potpuno neprofesionalan način izveštava o izbeglicama. Rezultat toga je rast ksenofobije koja se ne završava uvek na teškim rečima nego vrlo često i nasiljem na ulicama. Dodala je i kako su mediji odlično mesto za širenje ksenofobičnih ideja i da je za 21. vek stopa medijske pismenosti vrlo slaba.\nIzdvojili smo samo par u nizu lažnih vesti koje su bile vezane za Sombor. Prva od njih jeste vest o tome kako su dva migranta usmrtila stariju ženu koju je objavio portal „Srbin.info“. U tekstu imamo čak i tvrdnju da je sin, koji je pronašao usmrćenu majku, na mestu zločina zatekao tri ili četiri migranta. Ova vest je izazvala lavinu negativnih komentara, poziva na linč usmerenih prema izbeglicama i veliki strah meštana. Ovakvu vest su na Fejsbuk grupi, uz snimak okoline kuće, okačili pripadnici grupe „Narodne patrole“. Odmah iste večeri iz MUP-a Sombor su demantovali te navode, rekavši da su zločin počinila dva muškarca. Dok nije izašao demanti Somborskog MUP-a snimak je na Fejsbuku podeljen oko 1.000 puta, a na Instagramu je imao oko 12.000 pregleda.\n„Srpska trobojka“, udruženje građana, je, u novembru 2021. godine, plasirala vest kako je grupa migranata u Kolutu, naselju u blizini Sombora, pokušala da prevrne autobus kojim su putovale žene na posao. Kako oni navode, vozač nije hteo da primi migrante zajedno sa ženama u autobus, nakon čega je grupa njih nasrnula i izgurala autobus sa puta. Ova vest nikada nije zvanično dematovana od strane nadležnih službi, ali imamo podatke sa sajta SOinfo.org da je u pitanju još jedna lažna vest. Žene koje su bile u tom autobusu su potvrdile da se ne radi ni o kakvim migrantima, nego da je u pitanju čista greška vozača, usled tehničke neispravnosti. Do ove objave članak „Srpske trobojke“ je podeljen više od 1.000 puta, uz veliku količinu negativnih komenatra koji pozivaju na nasilje nad izbeglicama.Međutim, profil „Srpske trobojke“ na kom su ove informacije objavljene je ugašen.\nU Telegram grupi „Narodne patrole – Sombor“ se svakodnevno dele snimci i fotografije izbeglica koje se kreću po gradu ili obližnjim mestima. Uz svaki post ima mnogo pogrdnih komenatar i ugrožavanja izbeglica. Samo fotografisanje ili snimanje lica bez njegovog znanja je protiv zakona Republike Srbije, odnosno članova 143, 144 i 145 Krivičnog zakonika, koji važi za svakoga ko se nalazi na teritoriji Srbije.\nUgrožavanje prava ne samo izbeglica, već i lica koja im pružaju pomoć se desilo i u slučaju kada je čovek presreo dva taksija u Apatinu, mestu pored Sombora, i uz mnogo pogrdnih reči i vike naterao taksiste da se okrenu nazad za Sombor. Pored ovog slučaja imali smo još dva, od kojih se jedan odnosio na ljude koji su izbeglicama izdavali smeštaj, kada su njihove slike bile izlepljene svuda po gradu, a oni označeni kao izdajnici svog naroda. Na taj način je bila ugrožena bezbednost kako direktnih pomagača, tako i njihovih porodica.\nDrugi slučaj je usledio nakon teksta jedne novinarke o saobraćajnoj nesreći kada su izbeglice pomogle čoveku da izađe iz auta, u Telegram grupi „Narodne patrole – Sombor“ je krenuo niz vulgarnih komentara na račun novinarke.\nProtesti građana Sombora\nPrvi protest protiv izbeglica u Somboru je održan u novembru 2019. godine. Tada su se građani Sombora okupili na trgu kod pravoslavne crkve koja se nalazi u centru grada i prošetali do obližnjeg parka. Za to vreme su naleteli na dve grupe izbeglica kojima su uzvikivali pogrdne reči. Tom prilikom je jedna grupa izbeglica čak i nasrnula na one najglasnije, ali ih je policija ubrzo privela.\nDrugi protest se desio u septembru 2020. godine. Protestna šetnja je krenula od Šikare, pored železničke stanice, gde se nalazio veliki broj izbeglica, i završila se kod Županije. Na ovom protestu je bilo mnogo više učesnika nego na prvom. Većina učesnika je izjavila da je izašla na ove proteste jer se boje za bezbednost sebe i svoje porodice. Među okupljenima je bio i veliki broj mladih, a jedna grupa momaka je tom prilikom izjavila za „Srbin.info“ da prema migrantima i treba samo vršiti nasilje jer ne postoji drugo rešenje.\nTreći protest se održao u aprilu 2021. godine. Grupa okupljenih građana, uz pridošle „Narodne patrole“, je grupu Avganisatanaca od železničke stanice odvela do prihvatnog centra „Sombor“, jer su, kako oni tvrde, našli da žive u nehumanim uslovima unutar starih vagona. U prihvatnom centru nisu dozvolili da ta grupa uđe u smeštaj zbog toga što bi izbili incidenti jer su unutra većinom bili ljudi druge etničke pripadnosti. Grupu sa protesta je potom zaustavila policija i zatražila da svi dođu u stanicu na informativni razgovor. Ispred stanice policije se okupila grupa građana koja je tražila puštanje Damnjana Kneževića i ostalih pripadnika „Narodnih patrola“. Ceo ovaj događaj je imao svoj uživo prenos na portalu „Srbin.info“.\nPoslednji protest koji se desio u oktobru 2021. godine je počeo u Šikari i okupio je oko 300 ljudi. Tom prilikom su svoje priče podelili građani, stanovnici Šikare i koji su tom prilikom izneli da su njihov najveći problem stalni upadi u dvorišta i kuće na koje policija ne reaguje. Protestna šetnja je potom išla do centra grada, a zahtev protestanata bio je da se iz Sombora isele izbeglice i na taj način, kako oni kažu, „vrati mir u ovaj grad“.\nPosledice zatvaranja granica\nUsled zatvaranja granice zbog pandemije virusa korona, put izbeglica Balkanskom rutom je naglo prekinut. Vladimir Cucić, Komesar za izbeglice i migracije, kaže u filmu “Pushback i opasne igre” kako je veliki broj migranata u Srbiji zapravo posledica zatvaranja hrvatske i mađarske granice. Podsetićemo da je do maja 2020. godine Mađaska imala listu čekanja za ulazak koja je umnogome olakšavala ceo taj proces, rekao je Komesar u filmu. Od tada je na području Balkana porastao broj ilegalnih prelazaka granice, kao i trgovine ljudima. Po izveštaju Europoli Europe od početka migrantske krize je zabeleženo oko 18.203 olakšane ilegalne tranzicije. To znači da su uz pomoć kriminalnih mreža ljudi dobijali dokumenta zemalja u koje je trebalo da uđu. Zabeleženo je oko 7.064 prijavljena slučaja trgovine ljudima. Broj pokušaja švercovanja izbeglica preko granice se udvostručio u 2020. godini naspram 2019. godine.\nKada pričamo o švercovanju izbeglica preko granice imamo primere gde su ljude prevozili u praznim buradima, čak njih 25, ili u kamionima za prenos tereta bez otvora za vazduh. Vrlo često takvi počinioci budu primećeni od stane granične policije i pokušaju da pobegnu. Nažalost, veliki broj ljudi je preminuo usled tako nehumanih uslova transporta ili saobraćajne nezgode. Imamo primer iz decembra meseca 2021. godine gde je poginulo šest izbeglica.\nKada izbeglice pokušaju same da na ilegalan način pređu granicu to vrlo često za njih ima velike posledice. U filmu „ Pushback i opasne igre“, govori se o putu izbeglica balkanskom rutom, pri čemuimamo izjave izbeglica koje su trpele nasilje od strane kako hrvatske, tako i mađarske granične policije. Kada bi ih uhvatili na hrvatskoj granici vrlo često bi ih zatvarali i tukli, a bilo je čak i situacija kada su izbeglicama brijali glave i crtali krst crvenim sprejom. Na ovo nasilje Evropska unija ćuti, a ono je istovremeno glavna briga izbeglica koje žele da što pre odu iz Srbije. Na mađarskoj granice su izbeglice ranije zatvarli u, kako oni kažu, „logore“. Bilo ih je dva i nakon nekog vremena ih je Evropska Unija zatvorila uz obrazloženje da nemaju pravo da drže izbeglice zatočenima. Vrlo često su se svi oni koji su pokušavali da pređu granice i odu dalje vraćali u Sombor, u prihvatni centar, kako bi bili na sigurnom.\nKroz ovo istraživanje se može zaključiti da se građani Sombora boje za svoju bezbednost jer im je susret sa izbeglicama nešto u potpunosti nepoznato. S druge strane, izbeglice se plaše kako će da prežive i kada će moći da nastave put dalje. Pitanje izbeglica i velikog broja građana Srbije je zašto Evropska unija ne reaguje na to što su granice zatvorene? Do kada će sve ovo da traje i kada će napokon svi ovi ljudi pronaći svoj novi dom? Kada će se rešiti pitanje migrantske krize?


Ustavni referendum u Siriji\nAutomobili uništeni u napadima vladinih snaga na četvrt Baba Amr, u gradu Homsu, koja je u rukama pobunjenika\nSirijska državna agencija je prenela da je predsednik Bašar al-Asad za 26. februar zakazao referendum o novom Ustavu, kojim bi se - kako je najavio - prekinula gotovo pedesetogodišnja jednopartijska vladavina.\nUkoliko Ustav bude usvojen, to bi označilo početak novog poglavlja u kojem bi se umanjio status vladajuće Baas partije kao "lidera zemlje i društva". Takođe se navodi da se nacrtom Ustava predviđa izbor predsednika na dva sedmogodišnja mandata, što je prvo takvo ograničenje posle pola veka.\nIstovremeno, borci za ljudska prava javljaju da su vladine trupe krenule u novu ofanzivu u Hami i vrše artiljerijske napade na stambene delove grada. I u Homsu, 40 kilometara prema jugu, očevici javljaju da se gotovo dvonedeljni napadi nastavljaju i da se pored naftovoda u blizini sunitske četvrti Baba Amr dogodila eksplozija.


RTCG - Radio Televizija Crne Gore - Nacionalni javni servis :: Korona virus - Crna Gora :: Zaražen 21 štićenik Zavoda Komanski most\n26. 11. 2020. 07:42 >> 20:06 0\nOna je kazala da joj kao ljekaru i humanisti najviše smeta to što smo postali potpuno imuni na broj umrlih koje svakodnevno prikazujemo.\n"Evo juče je bilo devet smrtnih slučajave, to čitavi onaj prvi talas. 450 porodica je od početka juna je ostala bez člana svoje porodice. Veoma je ozbiljna epidemiolopka situacija", upozorila je Medenica.\nMedenica: Pratićemo situaciju u Komanskom mostu\n"Od 41 zaposlenog sedam ih je pozitivno", rekla je Medenica, navodeći da im je nadzor nad kolektivnim smještajima u centru pažnje.\nOna je rekla da će i u narednom periodu pratiti situaciju u toj ustanovi.\nTvrdi da će se epidemiološka situacija u zemlji sigurno popraviti, ukoliko građani budu poštovali "male mjere koje daju velike rezultate".\n"Ako bi se pridržavali ovih mjera, imali bi rezultat. Svidio mi se grafit koji sam vidjela: Disciplina je sada jedina vakcina", rekla je Medenica.\nDušaj: Prvi slučajevi zaraze nakon mukotrpne borbe\nDirektor Komanskog mosta Vaselj Dušaj, nakon objave informacije o inficiranim štićenicima, rekao je da se radi o prvim slučajevima zaraze poslije mukotrpne, višemjesečne borbe da virus ne uđe u tu ustanovu.\n"Budući da smo svjedoci visokog nivoa transmisije virusa posljednjih dana, za očekivati je bilo da i pored svakodnevnih opretativnih aktivnosti i strogih mjera zaštite, ipak dođe do pojave zaraze u našoj ustanovi", rekao je Dušaj.\nOn kaže da u saradnji s IJZ preduzimaju sve mjere u cilju liječenja i praćenja stanja zaraženih.\nKomanski most Zavod Komanski most Sanja Medenica\nKomanski most bez korone, spremni za vakcinaciju\nU muškom paviljonu jedan zaraženi


Simpozijum hirurga u Foči: Uvođenje novih hirurških metoda za brži oporavak i manje bola -\nSimpozijum hirurga u Foči: Uvođenje novih hirurških metoda za brži oporavak i manje bola\nOperacija rekonstrukcije dojke, koja se godinama uspješno primjenjuje u Institutu za onkologiju Vojvodine, od nedavno je uvedena i u Univerzitetskoj bolnici u Foči. O ovom hirurškom zahvatu, koji podrazumijeva i dobro obučen kadar, govorio je direktor Instituta za onkologiju Vojvodine, Zoran Radovanović:\nIskustva rumunskih hirurga o primjeni laparaskopske operacije kile i prednostima ove metode liječenja kolegama je prenio Valeriju Surlin, hirurg Kliničke bolnice za hitne slučajeve iz rumunskog grada Krajove.\n-Ove ogromne hernije su u porastu kod staračke populacije, zbog čega pacijenti imaju brojne poteškoće, a pomoću laparaskopske operacije dobijaju jako brzo potpuno izliječenje i oporavak-rekao je Surlin.\n-Mi svakako potenciramo na edukaciji hirurga, a trenutno imamo jednog onkološkog maksilofacijalnog hirurga iz Foče na edukaciji u Japanu. Pokušavamo da uđemo u velike svjetske klinike, da pokupimo njihva iskustva da bismo ih ovdje primijenili, ali to nije samo pitanje ustanova, već čitavog sistema, ministarstva zdravlja i Fonda i svih institucija koji se bave opremanjem, infrastrukturom zdravstva i ovog kadra-rekao je Radmil Marić, predsjednik Asocijacije i direktor Univerzitetske bolnice u Foči.\nSimpozijum u Foči zajedno su organizovali Asocijacija hirurga Republike Srpske, Hirurška sekcija Srpskog lekarskog društva iz Beograda, Medicinski fakultet i Univerzitetska bolnica Foča.


Vesti online / Vesti / Svet / "Ako Amerikanci samo mrdnu pogrešno, pucamo!"\n"Ako Amerikanci samo mrdnu pogrešno, pucamo!"\nSevernokorejska vojska spremna je da pri najmanjem znaku agresije preduzme recipročne radikalne mere protiv SAD, saopšteno je iz Ambasade Severne Koreje u Moskvi.\nSeverna Koreja uvežbala nuklearni napad\nVojska Severne Koreje spremna je da izvede preventivni nuklearni udar pri najmanjem znaku agresije SAD, navodi se u saopštenju.\n- Danas naša vojska i naš narod, sa gnevom prateći zlokobne mahinacije SAD i neprijateljskih snaga protiv Severne Koreje, spremne su da pri najmanjem znaku agresije odlučnim nuklearnim preventivnim napadom zbrišu sa zemlje imperiju zla - navodi se u dokumentu.\nSeverna Koreja je u ponedeljak izvela pet lansiranja raketa u pravcu Japanskog mora. To je bilo treće za poslednje dve nedelje testiranje raketne snage Pjongjanga, uključujući lansiranje balističke rakete srednjeg dometa.\nDemonstracija sile je postala odgovor na zajedničke američko-korejske vojne manevre na jugu Korejskog poluostrva uz učešće 17.000 američkih vojnika.\n* Severna Koreja: Spremni smo za "blickrig" sa SAD\n* Džaba sankcije: Oružje iz Pjongjanga našlo put do Bliskog istoka i Afrike\nSVET Američki general tvrdi: Pjongjang još nije pokazao sve delove rakete


SPEKTAKULARNO HAPŠENJE: Uhapšena supruga vođe kavačkog klana na Jahorini - Leutar.net\n11. februara 2021. LEUTAR Crna Gora, Republika Srpska, Vijesti 0\nNekoliko visokopozicioniranih članova kavačkog kriminalnog klana uhapšeno je sinoć na Jahorini u jednom luksuznom hotelu, prenose podgoričke Vijesti. Srpski portal Objektiv prenosi da je policija noćas na Jahorini uhapsila Tamaru Zvicer, suprugu vođe kavačkog klana Radoje Zvicer.\n„Više detalja o akciji hapšenja biće poznato u toku dana“, rekla je Srni portparol ove uprave Vesna Stokanović.\nIako su tamošnji mediji izvijestili da su uhapšeni pripadnici kavačkog klana, informacije iz policije govore o uhapšenim pripadnicima njihovog rivalskog – škaljarskog klana.\nSrpski portal Objektiv prenosi da je policija noćas na Jahorini uhapsila Tamaru Zvicer, suprugu vođe kavačkog klana Radoje Zvicer.


U naredna tri dana, do isteka roka, očekuje se dostavljanje još oko 25.000 redovnih godišnjih finansijskih izveštaja sa dokumentacijom.\nZaključno sa jučerašnjim danom, 250.000 obveznika je ove izveštaje dostavilo na jedan od sledećih načina:\noko 191.000 - istovremeno sa podacima za statističke potrebe,\nskoro 29.000 dostavilo je izjave o nektivnosti,\nviše od 30.000 je dostavilo svoje izveštaje samostalno.\nPodsećamo da se na internet stranici Agencije, u okviru Registra finansijskih izveštaja, mogu pronaći sve relevantne informacije odnosno instrukcije u vezi sa dostavljanjem redovnog godišnjeg finansijskog izveštaja za 2020. godinu, u formi pravila, tehničkih i korisničkih uputstava, kao i video uputstava, a eventualna sporna pitanja mogu se slati na sledeće elektronske adrese, i to:\nza rešavanje pitanja u vezi primene PIS FI sistema, njegovog pristupa ili problema sa potpisivanjem, korisnici se mogu obratiti na elektronsku adresu sd@apr.gov.rs i\nza dodatna pitanja i objašnjenja u vezi dostavljanja izveštaja koja ne možete naći na ovoj internet stranici i u korisničkim uputstvima za sastavljanje i dostavljanje izveštaja, na raspolaganju je mejl adresa finizvestaji@apr.gov.rs.\nPozivamo sve obveznike dostvljanja ovih izveštaja da u zavisnosti od prirode pitanja pravilno opredeljuju elektronsku adresu za njihovo slanje, a sve u cilju efikasnije organizacije rada i blagovremenog dobijanja odgovora na postavljena pitanja.\nInformacije o prijemu i obradi svih vrsta izveštaja za 2020. godinu, obveznici mogu pratiti na ovoj internet stranici, u delu Finansijski izveštaji, link „Pretraga izveštaja za 2020. godine u postupku obrade“.\nI na kraju još jednom skrećemo pažnju korisnicima koji su izvršili uplatu naknade za obradu i javno objavljivanje redovnog godišnjeg finansijskog izveštaja i propisane dokumentacije, da ne čekaju uparivanje naknade sa predmetom u posebnom informacionom sistemu Agencije, već da skeniranu uplatnicu prilože na predviđeno mesto u tom sistemu i dostave pripremljeni izveštaj.


Ristić: Otimačina srpske imovine na Kosovu i Metohiji se nastavlja - Ozonpress :: internet portal\nTag: Brezovica, Privatizacija\nPovodom upravo objavljene privatizacije hotelskog kompleksa „Brezovica“ od koje se novac slio u budžet Kosova, a ne Srbije, saopštenjem se oglasila Narodna stranka. U saopštenju se kaže:\nNebriga ove vlasti o interesima Srba i o imovini Republike Srbije na Kosovu i Metohiji se odvija svakodnevno, a danas je postalo i očigledno da se vlasti u Beogradu neće čak ni oglašavati po tim pitanjima.\nKosovska Agencija za privatizaciju se svakim danom oglašava i hvali kako je prodala neki udeo ili neko preduzeće iz „Državnog fonda nazovi Republike Kosova“, ali niko ne spominje ko je tu imovinu stvarao, ko je ulagao u tu imovinu i kako se to sve odvija bez bilo kakvog činjenja Republike Srbije.\nPoslednji primer u nizu je po rečima premijera privremenih institucija u Prištini Aljbina Kurtija uspešna privatizacija preduzeća Brezovica.\nNijedan dinar od te imovine Srbi i Srbija neće videti, niti Srbi sa Kosova i Metohije, niti budžet Republike Srbije. Bilo kakva protestna nota ili reakcija srpskih vlasti, makar i zakasnela je izuzeta iz repertoara SNS vlasti.\nSki centar Brezovica bio je do postupka privatizacije u vlasništvu Skijališta Srbije i firme „Ineks intereksport“ iz Beograda.\nRadi informisanja građana Srbije, Ski centar Brezovica nije na Kopaoniku, niti u delu srpskih opština na severu Kosova i Metohije, već na krajnjem jugu srpske pokrajine u opštini Štrpce, na Šar-planini.\nPa kako to da kosovski Albanci tek 2022. godine prodaju srpsku imovinu na Šar-planini, kada smo mogli čuti od predstavnika SNS vlasti da je Kosovo davno izgubljeno i da su to učinili „tamo neki pre njih“?\nNe zaboravite ni činjenicu da su 21. decembra 2021. godine pripadnici Kosovske policije pohapsili Srbe sa Kosova, baš u opštini Štrpce, i na taj način zastrašili Srbe i pripremili teren za prodaju bez smetnji.\nVlasti u Beogradu su održale referendum 16. januara, baš na dan godišnjice ubistva Olivera Ivanovića, a Kosovske vlasti su oglasile prodaju srpskog simbola hotelijerstva na Kosovu i Metohiji 9. januara, baš na dan Svetog Stefana, zaštitnika i sveca mesta Brezovica i Srba na samom jugu Srbije u opštini Štrpce.\n– Kao privrednik i čovek poreklom sa Kosova i Metohije osećam veliku brigu i zabrinutost za Srbe na Kosovu i Metohiji, i pozivam vlasti u Beogradu da pod hitno reaguju na ovu bezočnu otimačinu imovine srpskih preduzeća na Kosovu i Metohiji – kaže Žarko Risti, član Predsedništva Narodne stranke poverenik Izvršnog odbora Narodne stranke za Kosovo i Metohiju, na kraju saopštenja ove stranke.\nMilutin 20/01/2022 u 21:31 Odgovorite\nPa otima se imovina i od strane Ivanjičkog suda,i to besplatno,ne pomažu vi nikakva zakonska rešenja..\nVucic izdajnik 21/01/2022 u 08:10 Odgovorite\nXY 21/01/2022 u 16:25 Odgovorite\nVtati se na Kosovo, pa onda pametuj.


RTS :: "Bac' de oko", časopis mladih Biskupljana\nSrbija na vezi "Bac' de oko", časopis mladih Biskupljana\nponedeljak, 11. nov 2019, 10:08 -> 14:19\nU sklopu programa Regionalne škole "Sveti Sava", koja za cilj ima povezivanje srpske dece iz Hrvatske i Srbije, u Beogradu je proteklih nekoliko dana boravilo dvestotinak dece iz Vukovara, Uzdolja I Krnjaka. Grupa od 16 mladih iz Uzdolja, Opština Biskupija sa Dalmatinskog Kosova, posetila je i našu kuću.\nBiskupija je malo mesto pokraj Knina, obuhvata osam sela Kosova polja, podeljenih rekom Kosovčicom, poznata još u 12. veku kao "Pet crikvah na Kosovi".\nOvako, u uvodu prvog broja mesečnika pod nazivom "Bac' de oko", mladi budući novinari upoznaju čitaoca sa mestom gde žive.\nTekstovi su pisani lokalnim dalmatinskim narečjem, sa temama vezanim za opštinu, njenu istoriju, kulturu, verske praznike, ali i tradiciju i običaje lokalnog stanovništva, sa kutkom za tekstove pisane ćirilicom.\nTokom kratkog obilaska RTS-a pažljivo i sa interesovanjem slušali su priče ljudi koji rade i stvaraju program u našoj kući. Bilo je pitanja ali i neskrivene radosti zbog prepoznavanja lica sa malih ekrana.\nU stvaranje svojih novina ušli su družeći se u Centru za mlade, takoreći neosetno.\n„Tata mi je govorio za taj projekat i zamolio me da počenem sa njima da radim. Ja sam se odlučila da probam, što da ne, jer nikada u tome nisam bila. Svidelo mi se još u početku", kaže Milana Butorović.\n„Skupljali smo se u selu, mi, deca, i došli smo do teme-novine...moja tema su životnje, priroda...", kaže Pavle Katić.\n„Kad smo se skupili, ideja mi se svidela vremenom, radila sam svoje teme, tako da mi je postajalo sve zanimljivije. Radim Kutak na ćirilici u kome pišem o našim običajima, tradiciji, slavama...", kaže Mia Katić.\nKad su već odlučili da peku novinarski zanat, red je bio i da pokažu šta su do sada naučili.\nAnastasia Čenić je preuzela ulogu novinara i nastavila sa pitanjima - kako ste došli na ideju da napravite ove novine?\n„Udruženje „Žene Kosovske doline" u svom radu je jednostavno videlo da nešto mora da uradi za svoju decu u Dalmatinskom Kosovu, u Biskupiji, gde apskolutno nema ništa za decu, ni socijalnih ni društvenih dešavanja, tako da smo odlučile da ih pokrenemo kroz jedan naš projekat, da ih okupimo i vidimo šta bi to deca htela i kako da ih zainteresujemo", kaže Radmila Drezga, predsednica udruženja "Žene Kosovske doline".\n„Planovi su nam da tu novinu dignemo na što veći nivo, da uključimo i dijasporu, da napravimo jedan interaktivni portal, gde bi se uključilo i naše stanovništvo iz rasejanja\nČekamo sledeće izdanje novina, sa tekstovima iz posete Beogradu.


Liga Šampiona: BATE Borisov - Karabag (najava utakmice i predlog za klađenje) - Sportske novosti\nNaslovna Najave i prognoze Liga Šampiona: BATE Borisov – Karabag (najava utakmice i predlog za klađenje)\nLiga Šampiona: BATE Borisov – Karabag (najava utakmice i predlog za klađenje)\nBATE Borisov (Belorusija) – Karabag (Azerbejdžan)\nStadion: Borisov Arena (Borisov) Sudija: Andris Trejmanis (Letonija)\nSa početkom u 19 časova po našem vremenu beloruski BATE iz Borisova dočekaće azerbejdžanski Karabag sa željom da sačuva prednost iz prve utakmice.\nMeč odigran u Azerbejdžanu završen je pobedom belrouskog giganta sa minimalnih 1:0, iako ih je nešto slabije izdanje moglo koštati tog rezultata. Domaćin je bio mnogo bolji, čak šta više, dominirali su tokom skoro svih 90 minuta sa ukupno 15 šuteva ka golu i posedom lopte od 61 posto. BATE nije uspeo da se snađe sa napadačkim pokušajima te su većim delom utakmice imali defanzivni pristup.\nBATE ima priliku da izbori plasman u plej-of a nakon onakvog izdanja jasno je da moraju čuvati rezultat. Veliki problem za današnju utakmicu bi mogli da im predstavljaju mogući izostanci štopera Filipenka i veziste Draguna koji je postigao pogodak u tom prvom susretu, s’ obzirom da su obojica pod upitnikom. Kao što smo rekli očekuje se defanzivni pristup i branjenje prednosti pre svega zbog imperative koji je nametnut gostujućem timu.\nKarabag će jednostavno morati da krene u napad od samog početka sa ciljem da postigne rani gol i time dobije određene šanse da do kraja meča preokrene i izbori dalji plasman. Pokazali su kvalitet u prvom meču i da umeju stvoriti pritisak na defanzivnu linuiju protivničke ekipe pa bi sličan scenario treba da bude viđen kao i prošle nedelje – dakle, dominantna igra Karabaga i mali broj šuteva domaće ekipe.\nPrema svemu navedenom u tekstu gore zaključujemo da sve zavisi od razvoja situacije u prvih 30-ak minuta. Ukoliko gosti dođu do pogotka tokom tog perioda goleada je praktično zagarantovana, dok u slučaju tvrdog meča ili pak vođstva domaćina očekujemo bunker Belorusa i čuvanje do isteka 90-og minuta.\n0-2 @1,55 (od 0 do 2 gola na meču)\nSavetujemo vam ipak da sačekate neko vreme i vidite kako se situacija razvija, te da prema tome pokušate odigrati nešto u LIVE ponudi.\nPrethodni tekstLiga Šampiona: Dinamo Kijev – Slavija Prag (najava utakmice i predlog za klađenje)\nSledeći tekstLiga Šampiona: Spartak Moskva – PAOK (najava utakmice i predlog za klađenje)


Sutra u Srbiju dolazi Pens sa porukom "Migovi ne mogu da štite kao NATO" | WebTribune\nHome IZBOR Sutra u Srbiju dolazi Pens sa porukom: “Migovi ne mogu da štite kao NATO”\nPosted date: август 01, 2017 In: IZBOR, U FOKUSU\nSpoljnopolitički komentator Boško Jakšić rekao je u Danu uživo TV N1 da će sutrašnji bilateralni sastanak potpredsednika SAD Majkla Pensa i premijerke Srbije Ane Brnabić, biti ceremonijalan. Ipak ističe da će Srbiji u Podgorici biti predstavljene mogućnosti u vezi sa članstvom u NATO.\nPremijerka Srbije Ana Brnabić učestvovaće sutra na sastanku Američko-jadranske povelje gde će imati bilateralni susret sa potpredsednikom SAD Majklom Pensom.\nAmeričko-jadranska povelja, odnosno Povelja o partnerstvu između SAD i Albanije, Hrvatske, Makedonije, Bosne i Hercegovine i Crne Gore, je program saradnje ustanovljen 2003. čiji je osnovni cilj jačanje regionalne bezbednosti i sigurnosti, uz podršku SAD državama regiona koje nastoje da ispune standarde za prijem u NATO- Srbija u okviru povelje ima status posmatrača i nije njena članica zbog svoje politike vojne neutralnosti.\nJakšić je ocenio da će susret Brnabić i Pensa biti ceremonijalan kako bi se pokazalo da se kontakti održavaju, budući da veruje da je predsednik Aleksandar Vučić u svojoj agendi imao ozbiljnije teme o kojima je nedavno u Vašingtonu, razgovarao sa Pensom.\nIpak dodaje da će Srbiji u Podgorici biti ponuđena mogućnost izbora, i da će biti otvorene opcije u vezi sa dilemom oko članstva u NATO.\n“’Ako uđete u NATO vidite kakvu ćete imati zaštitu, ako mislite da ćete imati takvu zaštitu Migovima 29, onda se varate’. Nema daljeg pritiska, vaše je da odaberete dalje i izaberete svoju budućnost”, objasnio je Jakšić izrazivši očekivanje da će Pens sve države članice povelje podržati u njihovom evropskom putu, ali da će im istovremeno ponuditi članstvo u Alijansi.\nGovoreći o odnosima SAD i Rusije, Jakšić je istakao da unutrašnja politička borba u Americi dobija spoljnopolitičke refleksije koje se prvenstveno odnose na Rusiju. Put od Bele kuće do Kongresa vodi preko Kremlja, slikovito objašnjava on i očekuje da će tako biti sve dok se ne završi unutrašnji dijalog u SAD, a da posle toga može doći do kontrolisane normalizacije odnosa, gde će Kongres kontrolisati predsednika Donalda Trampa da ne bude toliko euforičan oko odnosa sa Moskvom kao što je bio na početku mandata.\n“U perspektivi treba očekivati neku normalizaciju, i to je za nas uvek dobra vest”, istakao je Jakšić podsetivši da je Srbija “na liniji vatre” i da nije u prilici da se konfrontira ni sa kim, a ponajmanje sa silama kao što su Amerika ili Rusija.\nKada je reč o mogućnosti da Srbija uskoro, u okviru pristupnih pregovora sa EU, bude prinuđena da se izjasni o pridruživanju evropskim sankcijama Rusiji, Jakšić je rekao da ga ta tema podseća na odnos EU oko Kosova gde niko ne traži priznanje nezavisnosti pokrajine, već se traže druge stvari koje će omogućiti normalizaciju odnosa Beograda i Prištine.\nZato veruje da bi se Srbiji, ukoliko procenat saglasnosti sa spoljnom politikom EU podigne sa sadašnjih 64 odsto, progledalo kroz prste oko sankcija Rusiji, a dodaje i da se trenutno u Uniji može videti određeni stepen negodovanja zbog novih američkih sankcija Moskvi, što ukazuje na mogućnost i da EU u međuvremenu promeni svoj odnos prema Rusiji.\nJakšić kaže i da Crna Gora nije slučajno odabrana kao jedna od tačaka Pensove evropske turneje, budući da je Podgorica bila pod snažnim pritiskom Moskve uoči pristupanja NATO-u. 2\n“Sva upozorenja, pritisci, pretnje… Zato je odabrana Crna Gora, da se podrži kretanje regiona ka NATO. Poruka je otprilike da samo članstvom u NATO možete da računate na veliku i direktnu pomoć najmoćnije sile sveta. To je način da se blokiraju i drugi interesi, Turske koja se pominje, Kine koja se pominje, a istovremeno i prilika da se promovišu i zapadne vrednosti”, istakao je on.\nPrimećuje i da evropska turneja Majka Pensa ima i ličnu dimenziju za potpredsednika SAD, jer bi u slučaju impičmenta Trampa, upravo on postao predsednik.\nSisojev: Beograd pred izborom\nZa Dan uživo TV N1 govorio je i dugogodišnji urednik ruskog lista Komersant Genadij Sisojev koji je ocenio da Pensova poseta Podgorici pokazuje da se Amerika vraća na Balkan, i to preko procesa širenja NATO.\nIstiče, međutim, da malo ko, pa i Moskva, vidi Srbiju u NATO u doglednoj budućnosti, ali i da će Srbija uskoro biti prinuđena da odgovori na pitanje kome daje veći prioritet – Rusiji ili EU.\n“Na to pitanje će morati da odgovori vrlo skoro, iduće godine kada otvore poglavlja koja se tiču politike bezbednosti i spoljne politike. Tada će se otvoriti pitanje usaglašavanja spoljne politike. Beograd gaji nadu da će se tenzije smiriti i da će se odnosi stabilizirati, ali zasad nema znakova da će biti tako”, ističe Sisojev.\nDodaje i da su odnosi Rusije i SAD ovih dana dodatkli najnižu tačku u poslednjih nekoliko decenija, i da već svi govore o povratku u doba Hladnog rata.\nU Moskvi, prema njegovim rečima, očekuju i da će posle Crne Gore, i Makedonija postati članica NATO.


Portparol SDSM Petre Silegov rekao je da nije još uvek postignut nikakav dogovor između dve strane.\n- Pregovori između Grčke i Makedonije su još u toku i sada je nezahvalno govoriti o tome da li smo se približili dogovoru i da li će do njega uopšte doći. To što novine pišu, to su samo medijske spekulacije - rekao je on.\nGrčki sajt "Proto tema" preneo je juče da je "upadljivo" to što je navodni dogovor objavljen baš juče, kada je zamenik premijera Makedonije, Albanac Bujar Osmani, u poseti Atini, navodno "radi razgovora s rukovodstvom Ministarstva spoljnih poslova Grčke".\nMeđutim, iz SDSM-a kažu da je ta poseta unapred dogovorena i da ono što tamošnji mediji pišu o njoj nije tačno.\n- Kada dogovor bude postignut, zvanično ćemo obavestiti najpre makedonsku i grčku javnost, a onda i ostale - rekao je Silegov.\nPrethodno je i grčko ministarstvo spoljnih poslova negiralo da je postignut dogovor. U njihovom saopštenju se navodi da ovo nije prvi put da se neki albanski sajt bavi "scenarijima" za ime Makedonije.\nOpozicija protiv menjanja ustava\nŠto se tiče najveće opozicione stranke VMRO DPMNE, oni nisu zadovoljni zbog "licitiranja imena", rekao je portparol Ivo Kotevski.\n- Mi mislimo da niko ne treba da licitira imenom Makedonije. Kao najveća opoziciona stranka smo čitavog ovog perioda bili izvan svih tih razgovora i nemamo relevantne informacije o tome o čemu se makedonska vlast dogovara sa grčkim vlastima i ne znamo da li će doći do rešenja problema koje Grčka ima sa našim imenom. Vidimo da ima nekih mogućih rešenja sa grčke strane, ali realno u ovom trenutku ne znamo da li se Grčka odrekla nacionalističkih pozicija koje je imala i da li bi Grčka priznala makedonski identitet. Mi kao stranka imamo stav da ne treba menjati ustav i da konačno rešenje ne treba da dira u identitet makedonskog naroda.\nZaev: Verujem da će problem imena Makedonije biti rešen do jula\nKRAJ SPORA DUGOG ČETVRT VEKA? Zaev: Imamo šansu da rešimo problem sa Grčkom oko našeg imena\nOn je rekao da ime Makedonije treba da bude onakvo kakvo je u ustavu i da ima i država koje su je priznale pod tim imenom.\nInače, Grčka i Makedonija treba da, kasnije ovog meseca, održe novu rundu pregovora sa posrednikom UN Metjuom Nimicem.\nRanije ove godine je makedonski premijer Zoran Zaev rekao da veruje da će spor oko imena Makedonije biti rešen u prvoj polovini ove godine, najkasnije do jula.\nNarod da odluči na referendumu\nPolitički analitičari iz Makedonije Savo Ordanovski i Petar Arsovski kažu za "Blic" da je očigledno da je poraslo raspoloženje u Grčkoj i u Makedoniji da se konačno reši ovaj problem.\n- Jasno je da je klima poboljšana, da se radi na poboljšanju odnosa dve države. O detaljima se još uvek ne razgovara, dok se to ne reši, biće tu raznih varijanti. Jasno je da postoji proces koji bi mogao negde na proleće da dovede do rešenja, što je prvi put nakon mnogo godina da se nalazimo u ovoj fazi.\nŠto se tiče konkretnih rešenja, mi smo saznali iz prisluškivanih razgovora prethodne vlade da se stiglo do određenih geografskih odrednica koje će biti u sastavu novog imena. Obe strane su stigle do nekih principijelnih stavova. Najveći problem za Makedoniju će biti taj da li će trebati da menja ustav, jer bi to dovelo do daljih komplikacija.\nŠto se tiče stava naroda, on kaže da on nije poznat trenutno.\n- Na kraju će sve zavisiti od referenduma i to je ispravno. Meni se čini da ako je predlog pristojan i i iza njega stanu vlada, pa i opozicija, on će na referendumu proći. Većina ljudi je već za racionalizovanje te stvari. Ali još uvek je rano za to, još smo u ranoj fazi razgovora.\nKonkretan predlog tek posle Davosa?\nAnalitičar Arsovski kaže da će konačni predlog doći tek za dve nedelje.\n- U posednjih 20 godina koliko traje ovaj problem, mi smo se naslušali raznih predloga, pa nijedan neću komentarisati kao konačan dok ga ne saopšti neki zvaničnik. Nova Makedonija je jedan od više predloga koji su se pojavili u poslednje vreme i ne verujem da je on po bilo čemu verovatniji od drugih.\nNa pitanje šta makedonski narod misli o ovim predlozima, on kaže da je to pitanje u vreme prethodne vlasti tretirano kao „tabu tema“.\n- Mnogo je malo anketa rađeno o bilo kakvim konkretnim rešenjima. One ankete koje su radile međunarodne institucije pokazale su da javnost u Makedoniji ne podržava baš nikakvo rešenje. Tako da će to biti veoma zanimljiv projekat kada se dođe do nekog konačnog predloga - rekao je on.\nŠto se tiče trenutnog stava javnosti on kaže da je skoro 90 odsto albanskog stanovništva za kompromisno rešenje, dok je oko 70 odsto Makedonaca protiv.\nArsovski je rekao da ne očekuje ništa konkretno od novih pregovora koji se održavaju 17. januara u Njujorku, već da ćemo nakon Svetskog ekonomskog foruma u Davosu čuti ozbiljniji predlog.\n- Mislim da će važniji biti sastanak u Davosu gde će se okupiti svi premijeri regiona i da će tamo biti suštinskih razgora oko imena gde će se sresti Cipras i zaev. Tek posle 26. januara možemo očekivati neki ozbiljniji predlog - rekao je Arsovski.\nPotpredsednik SAD Majkl Pens izjavio je danas da je pretnja od virusa korona po javnost u Americi i dalje mala. On je rekao da je Bela kuća počela razgovore sa liderima Kongresa o predlogu zakona o dodatnom izdvajanju sredstava za finansiranje borbe protiv ove zarazne bolesti.


Vesti online / Sport / Fudbal / Nema odlazaka iz Junajteda\nOle Gunar Solskjer, trener "crvenih đavola"\nSpekulisalo se da bi fudbaler Mateo Darmijan mogao da ide na pozajmicu u Juventus do kraja sezone, pošto nema veliku minutažu ove sezone. Prelazni rok završava se u četvrtak.\n- U ovom trenutku, mislim da svi igrači ostaju, pošto nije postignut nikakav dogovor sa drugim klubovima. Medjutim, ima još nekoliko dana, a ja ne učestvujem u pregovorima i šta se desi - desi se. Biće dobro kada se završi prelazni rok pa da se koncentrišemo na ekipu i unapredimo one igrače koji ostanu - rekao je Solskjer.\nMančester bi mogao da napusti i Andreas Pereira koji nije počeo utakmicu otkako je u prve dve na početku sezone bio starter.\n- Ne, ne mogu da zamislim da ode na pozajmicu, pošto Andreas radi fantastično na treninzima. On bi mogao da igra nekoliko utakmica u završnici sezone - dodao je Solskjer.


EP za priznavanje palestinske države\nDanas je ogromnom većinom glasova ZA, Evropski parlament glasao za principijelno priznavanje palestinske države. Isto tako, parlament poziva da se palestinsko - izraelski problem rešava formulom dve države i nada se da će današnje glasanje stvoriti novu šansu za pregovore koji će voditi tome.\nGotovo nikada se ne dešava da pet ključnih političkih grupa Evropskog parlamenta imaju isti stav po jednom pitanju. Desilo se to danas, ali kako reče jedan od pokretača glasanja, britanski socijal-demokrata, Ričard Hovit, bio je to najteži sporazum u njegovoj karijeri evropskog parlamentarca . Ceo vikedn su zvonili telefoni, razmenjivale se privatne emeil poruke, pregovaralo se uz čašicu pića.\nSporazum je, konačno postignut i 498 parlamentaraca je glasalo ZA dok je samo 88 bilo protiv principijelnog proiznavanja palestinske države.\nPredsednik grupe socijal-demokrata Evropskog parlamenta, Djani Pitela:\n"Današnje glasanje znači ozbiljnu pobedu za cijeli EP, označava važan dogadja i važno je da je u parlamentu bila ovako široka podrška glasanju. Pet političkih grupa je priznalo Palestinu, a važno je da smo naglasili kako treba nastaviti sa pregovorima da bi se došlo do mirnog rešenja i kako bi i Izrael i Palestina živeli jedni pored drugih, u bezbjednosti i uzajamnom poštovanju."\nSa druge strane, takodje danas, Evropski vrhovni sud u Luksemburgu je doneo presudu da palestinska militantna organizacija Hamas treba da se skine sa liste terorističkih organizacija, gdje su je evropski ministri svrstali još 2003. godine.\nEvropski servis za spoljne akcije, Maja Kocijančić:\n"Primili smo na znanje presudu Suda i poštujemo je, ali presuda je bazirana samo na proceduralnim pitanjima, ne odnosi se na suštinu razloga stavljanja Hamasa na listu terorističkih organizacija.\nEvropske insitucije analiziraju presudu i sagledavaju raspoložive opcije. Medju merama je i žalba na presudu."\nA za vreme predvidjeno za žalbu, dva meseca i deset dana, fondovi Hamasa nad kojima EU ima kontrolu ostaju zamrznuti, najavljeno je danas, kao što se od strane te organizacije čuo poziv visokoj predstavnici EU, Mogerini da sada, kada Hamas i zvanično nije teroristička organizacija, dodje i direktno razgovara sa njima. Teško da će se takvo nešto desiti u skoroj budućnosti, uvereni su izvori bliski kabinetu Visoke predstavnice.


Na cestama Srpske jutros ŽIVO Vozači pažljivo kroz Laktaše, Tijesno, Šipovo… | Glas Laktaša - Nezavisni online magazin\nNa cestama Srpske jutros ŽIVO Vozači pažljivo kroz Laktaše, Tijesno, Šipovo…\nLAKTAŠI, 04. avgusta – Saobraćaj se jutros na većini puteva u Republici srpskoj i Federaciji BiH (FBiH) odvija nesmetano, osim na dionicama na kojima se izvode radovi, dok na graničnim prelazima zadržavanja nisu duža od 20 minuta, saopšteno je iz Auto-moto saveza Srpske.\nNa dionici magistralnog puta Brčko-Bijeljina i na spajanju ulica Bijeljinska i Ilićka zbog izgradnje kružnog toka još danas na snazi je obustava saobraćaja, a alternativni pravac za putnički saobraćaj je ulica u naselja Ilićka.\nTeretna vozila saobraćaju mini-obilaznicom “Laser” kroz stambeno naselje Grčica.\nIzmjene saobraćaja aktuelne su na području na putnim pravcima Jezero-Šipovo i Šipovo-granica Republike Srpske (Novo Selo) na području opštine Šipovo, gdje je u toku izgradnja kanalizacine mreže.\nZbog sanacije klizišta izmijenjen je režim saobraćaja na regionalnim putnim pravcima Karanovac-Mitrovići i Mitrovići-Prisika (granica Republike Srpske), kao i na putu Karanovac-Crna Rijeka.\nRadovi se izvode i na putnim pravcima Banjaluka (Rebrovac)-Čelinac i Čelinac-Kotor Varoš, te Krupa-Bočaz gdje će na svakih 10 minuta dolaziti do obustave saobraćaja.\nNa ulazu u Banjaluku iz pravca Klašnica u toku je uklanjanje naplatnih kućica zbog čega je na ovom lokalitetu izmijenjen režim odvijanja saobraćaja. Vozačima se savjetuje da budu oprezni i da poštuju privremeno postavljenu saobraćajnu signalizaciju.\nZbog aktiviranih klizišta jednom trakom, naizmjenično, saobraćaj se odvija regionalnim putevima Karanovac-Kneževo u mjestu LJubačevo, te Ukrina-Gornja Vijaka, Bratunac-Drinjača i Lopare (Mačkovac)-Čelić.\nIzmjene su aktuelne na magistralnom putu Sarajevo-Foča na lokalitetu Sijeračke Stijene i na regionalnom putu Obudovac dva-Lončari.\nU Banjaluci će na parkingu ispred Fabrike “FAM Jelšingrad” danas i sutra u periodu 10.00 do 17.00 časova biti održan prvi trening bezbjedne vožnju za motocikliste. Trening je namijenjen za sve vozače motocikala i skutera koji posjeduju vozačku dozvolu odgovarajuće kategorije.\nNa području Federacije BiH na auto-putu Sarajevo zapad-Lepenica zbog sanacije klizišta saobraćaj je u tunelu Igman, kao i na mjestu radova (Ban Brdo), preusmjeren iz vozne u preticajnu traku.\nU toku je redovno održavanje dionice magistralnog puta Semizovac-Srednje, pa na mjestima izvođenja radova vozila saobraćaju usporeno, jednom trakom.\nIsti režim saobraćaja na snazi je i na dionicama Domanovići-Stolac i Olovo-Kladanj preko Karaule.\nIz AMS-a napominju da je obustavljen saobraćaj na graničnom prelazu Novi Grad-Dvor zbog radova na području Hrvatske.\nPrethodni tekstNajviše bole SRCE i GLAVA Klimatske promjene gore od LJUBAVI\nSledeći tekstNEMA IH VIŠE Srušene ČUVENE NAPLATNE KUĆICE u Glamočanima


► Ruski ambasador u BiH: Deklaracija SDA opasna i suprotna Dejtonskom sporazumu\nRuski ambasador u BiH Petar Ivancov ocenio je da su inicijative SDA, koje predviđaju ustavnu reformu i uspostavljanje Republike BiH, suprotne osnovnim principima Dejtonskog sporazuma i opasne, jer mogu dovesti do rušenja sistema etničke ravnoteže u BiH sa vrlo ozbiljnim posledicama.\n"Nije iznenađujuće da dva druga konstitutivna naroda smatraju ovo pretnjom svom položaju u zemlji", rekao je Ivancov za banjalučki Glas Srpske.Prema njegovim rečima, potrebno je jačati međuetničko poverenje u BiH, a ne stvarati nove tenzije.\nKomentarišući reagovanje OHR-a na deklaraciju SDA, Ivancov je rekao da misli da bi njihov komentar "trebalo da sadrži konkretnu ocenu usklađenosti ustavnih inicijativa sa odredbama i principima mirovnog sporazuma i Ustava BiH".\n"Nažalost, to se nije dogodilo. OHR je na početku odlučio da se samo ograniči citiranjem pojedinih dokumenata u ime Saveta za sprovođenje mira (PIK) bez pozivanja na bilo koga, a, zatim, je akcentovao temu teritorijalnog integriteta BiH. Ne podržavam takav pristup", naveo je Ivancov.\nRuski ambasador je ocenio da "ne može da ne obrati pažnju na tonalitet i brzinu kojom se pojavljuju komentari OHR-a u slučajevima kada se radi o nečemu što dolazi od Republike Srpske".\nGovoreći o formiranju vlasti na nivou BiH, on je naveo da je prilično pesimističan, jer već godinu dana nije formiran Savet ministara, ni Vlada Federacije BiH, kao i da je zabrinut zbog vidljivog pada međuetničkog poverenja i sposobnosti da se dogovaraju o pitanjima od uzajamnog interesa.\n"Izgleda da su neke unutrašnje i spoljne snage jednostavno zainteresovane za održavanje trenutnog statusa kvo, njima odgovara trenutni sastav Saveta ministara, te novu konfiguraciju smatraju neugodnom. Odavde se pojavljuju i veštački uslovi, ali nije pitanje u njima", naveo je Ivancov.\nPrema njegovim rečima, situacija sa Godišnjim nacionalnim programom za NATO (ANP) faktički je dovela dijalog političkih strana u ćorsokak, do narušavanja sporazuma iz avgusta, koji je izgledao kao radna varijanta za uspostavljanje saradnje i konačnog formiranja Saveta ministara.\n"Od početka smo pozivali strane da se fokusiraju na agendu koja ih ujedinjava, a da principijelna razmimoilaženja u vezi sa pitanjima, poput ANP ostanu budućim institucijama koja bi njih razmatrala u okviru postojećih procedura u skladu sa pravnim propisima BiH i njenim međunarodnim obavezama", naglasio je Ivancov.\nOn je napomenuo da je zbog tog stava, koji smatra logičnim pristupom, bio optuživan za mešanje u unutrašnje stvari, te ukazao da za razliku od njega, američke kolege, na primer, specijalni izaslanik američkog državnog sekretara za Balkan Metju Palmer, direktno govore da BiH mora postati članica NATO-a i otvoreno se zalažu za slanje ANP-a u Brisel.\npetar ivancov /


Konferencija Klimatske promene i zelena ekonomija održana u Beogradu - CIRSD\nHome > Vesti > Konferencija Klimatske promene i zelena ekonomija održana u Beogradu\nMreža Ujedinjenih nacija za rešenja održivog razvoja (SDSN) i Centar za međunarodnu saradnju i održivi razvoj (CIRSD) zajednički su organizovali međunarodnu konferenciju “Klimatske promene i zelena ekonomija”, 20. novembra 2014. godine u Beogradu. Skup je održan u svetlu aktuelnih napora međunarodne zajednice na definisanju razvojne agende UN za period posle 2015. godine, kao i završnih pregovora o klimatskim promenama, koji će biti finalizirani na samitu šefova država i vlada u Parizu, decembra 2015. godine.\nCiljevi konferencije „Klimatske promene i zelena ekonomija“ bili su trojaki. Prvo, zvaničnicima država jugoistočne Evrope, privrednicima i investitorima, kao i široj javnosti, dodatno je ukazano na krizu globalnih razmera u vezi sa klimatskim promenama, kao i na neodrživost statusa quo postojećih javnih politika i ekonomskog modela. Drugo, konferencija je poslužila kao podsticaj predstavnicima država jugoistočne Evrope na aktivnije učešće u definisanju novih razvojnih ciljeva UN za period posle 2015. godine, kao i u međunarodnim pregovorima o klimatskim promenama u okviru procesa COP21. Treće, događaj je doprineo pronalaženju načina kako bi zelena ekonomija postala jedan od katalizatora privrednog rasta, zapošljavanja i smanjivanja siromaštva u regionu.\nPredsednik CIRSD-a Vuk Jeremić otvorio je konferenciju porukom da Jugoistočna Evropa treba da bude aktivnija u međunarodnim pregovorima o klimatskim promenama. On je izneo uverenje da globalni prelazak na zelenu ekonomiju predstavlja jedinstvenu mogućnost za manje razvijene regione, kao što je naš, da premoste razvojni jaz koji ih deli od naprednijih. "Imamo šansu da prevaziđemo naše nedavne socijalne i ekonomske neuspehe i izgradimo naša društva na održivim i prosperitetnim osnovama", poručio je on i naglasio da će to biti moguće samo ako, između ostalog, odlučimo da se aktivno uključimo u pomenute međunarodne pregovore, umesto da budemo obični posmatrači. Jeremić je ocenio da će i javni i privatni sektor morati da preduzmu "odlučne i komplementarne" korake kako bi se izgradila održiva budućnost Jugoistočne Evrope, uz ohrabrivanje inovacija u ciljanim pravcima kako bi se postavile osnove za proizvodnju i usluge u domenu zelene ekonomije, koja može da unapredi naš region. "To bi mogao da bude najveći izazov naše generacije", poručio je on, izrazivši nadu da će Jugoistočna Evropa postati lider u zelenoj ekonomiji što je, kako je rekao, strateška ambicija oko koje bi svi trebalo da se okupimo jer je to "jedini održivi put ka prosperitetu u 21. veku".\nU uvodnom delu konferencije prisutnima su se obratili ambasador Kvok Fuk Seng, glavni pregovarač za klimatske promene iz Ministarstva spoljnih poslova Singapura; Kunihiko Šimada, specijalni savetnik ministra životne sredine Japana, i profesor Džefri Saks sa Univerziteta Kolumbija i član Savetodavnog odbora CIRSD-a. Kvok Fuk Seng i Kunihiko Šimada su istakli u posebnim izjavama posle završetka uvodnog segmenta da je neophodno da se države jugoistočne Evrope aktivnije i udruženije uključe u međunarodne pregovore o klimatskih promenama, kao i globalnim ciljevima održivog razvoja, kako bi se njihov glas snažnije čuo i kako bi lakše prešli na novu razvojnu paradigmu koju će svet usvojiti u narednih godinu dana.\nProf. Saks je u svojoj izjavi podvukao da Srbija ima šansu da postane lider u zelenoj ekonomiji i da je SDSN spreman da pomogne u procesu dekarbinizacije.\nNa ministarskom panelu "Pravci regionalnog razvoja" učestvovali su ministarka poljoprivrede i zaštite životne sredine Srbije Snežana Bogosavljević Bošković, ministar životne sredine Albanije Lefter Koka, crnogorski ministar za održivi razvoj Branimir Gvozdenović, kao i Kis Van der Re, koordinator Globalnog programa za zeleno zapošljavanje Međunarodne organizacije rada. Ministri su zaključili da region poseduje značajne kapacitete za ostvarivanje održivog razvoja, od resursa obnovljive energije, održivog turizma, organske poljoprivrede i sl. Zaključeno je da je potrebna bolja međusobna koordinacija u osmišljavanju i sprovođenju nacionalnih razvojnih strategija, kao i usaglašeniji nastup u okviru ključnih međunarodnih pregovora na nivou UN.\nNa drugom panelu "Tržišta zelene ekonomije i investicije" govorili su predsednik srpskog biznis kluba "Privrednik" Miodrag Kostić; predsednik Saveza ekonomista Srbije Aleksandar Vlahović; Ljerka Puljić, izvršni direktor Agrokor Grupe; Ana Brnabić, direktor Continental Wind Srbije; Nik Bulindžer, operativni direktor američke kompanije Hecate Energy; Bader Al Lamki, direktor za čistu energiju kompanije Masdar iz UAE, kao i grčki investitor Petros Kokalis. Prevazilaženje efekata klimatskih promena kroz tranziciju ka zelenoj ekonomiji zahteva uspostavljanje sveobuhvatnog javno-privatnog partnerstva, bio je jedan od zaključaka panela. Panelisti su se složili da je neophodno napraviti bolji regulatorni okvir za investiranje u obnovljive izvore energije, kao i da države i privrednici moraju da ulože znatno veće npore u cilju smanjenja energetske neefikasnosti i zavisnosti od lignita.\nBader Al Lamki i Nik Bulindžer su nakon panela istakli da jugoistočna Evropa ima vidljiv potencijal i realnu šansu za razvojni iskorak kroz promociju različitih vidova zelene ekonomije, kao i da će internacionalne kompanije nesumljivo pokazati konkretan interes za investiranje u ove oblasti u tom regionu. Al Lamki je podvukao spremnost kompanije Masdar da podrži tranziciju Srbije od „braon“ do zelene ekonomije.\nFoto galeriju sa konferencije mozete pogledati ovde.\nVideo materijal govora svih učesnika i celokupnih panela dostupan je ovde.


"Savez troši velika sredstva na pripreme reprezentativnih selekcija i ovo će nam omogućiti da lakše dišemo", rekao je Jelenić novinarima.\nPredsednik opštine Voždovac Aleksandar Savić rekao je da se Savez početkom maja obratio Ustanovi sportski centar Voždovac sa molbom za obezbedjenje termina za reprezentaciju Srbije u svim kategorijama u zatvorenim bazenima.\n"Hvala im što su prepoznali da možemo da im pomognemo da i dalje osvajaju medalje i nadam se da će se taj trend nastaviti i kad krenu ovde da treniraju", rekao je Savić.\n"Nadam se da ćemo ovime poboljšati psihofizičke sposobnosti naših najmladjih stanovnika. Opština će doneti odluku da sve osnovne škole i vrtići mogu besplatno da koriste te bazene, a to ćemo uraditi i za najstarije sugradjane", rekao je Savić.\nRadi daljeg razvoja i unapredjenja vaterpola i uspešnih priprema za predstojeća svetska i evropska takmičenja, sve reprezentativne selekcije Srbije moći će da treniraju na Banjici od 9 do 12 sati i od 19 do 22 sata, svaki dan.\nVeć u utorak ujutru prvi trening na Banjici imaće ženska omladinska vaterpolo reprezentacija.


Nissan Silvia se 2025. vraća kao električni model\n13 Jan 2022 - 14:30 Top secret Link\nPrema izveštajima japanskih medija, Nissan namerava da "oživi" legendarni model Silvia, ali uz jednu važnu promenu.\nNissanov model Silvia, poznat i kao 200SX te 240SX, trebalo bi da dobije naslednika, ali u potpuno električnom izdranju. Plan se razvio na osnovu rendera električne Silvije koji se pojavio prošle godine, a koji je kreirao potpredsednik Nissanovog odeljenja za dizajn u Evropi Matthew Weaver.\nZa sada nema detalja o projektu "oživljavanja" modela Silvia osim da se automobil može očekivati 2025. godine.\nAutomobil na renderu je inspirisan modelom prve generacije koji je debitovao 1964. godine na Sajmu automobila u Tokiju, a to se može videti po liniji koja razdvaja gornji i donji deo karoserije, kao i po jednostavnom dizajnu prednjih i zadnjih svetala.\n"Model Silvia je bio ispred svog vremena, lepo je stario pa bi i danas imao svoje mesto na putevima. Takođe, sjajan je primer onoga što se očekuje od globalnog proizvoda, a to je visok kvalitet i univerzalna privlačnost", kaže Weaver.


PočetnaVestiRiha: Hajde da Novu godinu provedemo kod kuće i u ponoć pozdravimo...\npetak, 18. decembra 2020 : 14:23\nNovinarka Antonela Riha kaže za N1 da se nalazimo u vanrednoj situaciji još od marta, da je sistem “takav kakav je”, i da nije sigurna da će se situacija u vezi sa koronavirusom uskoro promeniti, jer slede novogodišnji praznici i slave i to joj, kaže, ne uliva optimizam. “Ne uliva mi optimizam da su ljudi ovde shvatili do koje mere se nalazimo u zdravstvenoj opasnosti, zaraza je takva da čak i oni koji se jako pridržavaju mera, stignu do bolnica”, ocenjuje.\n“Mi se nalazimo u vanrednoj situaciji još od marta, sistem je takav kakav je, ništa nas tu nije iznenadilo. Znamo ljude iz našeg okruženja koji su oboleli, a sve se svodi na jedno – da su lekari i medicinsko osoblje izuzetno požrtvovani, a kako je po bolnicama, ja ne mogu da zamislim”, izjavila je Riha u Novom danu na N1.\n“Nisam sigurna da će se situacija promeniti, slave, Nova godina, meni ne uliva optimizam da su ljudi ovde shvatili do koje mere se nalazimo u zdravstveno opasnoj situaciji, apelujem na ljude da ne putuju, da praznike provedu kod kuće, neka se zabave u sopstvenom stanu, da se ne ide na ta skrivena mesta… Neodgovornost ljudi me jako plaši, volela bih da budu više informisani, da bude više priča iz bolnica, od ljudi tamo, da se nekako dođe do svesti neodgovornih”, kazala je Riha.\nNaglasila je da je zaraza takva da čak i oni koji se “jako pridržavaju mera, stignu do bolnica”.\n“Problem je što ti autoriteti šalju kontradiktorne poruke, a mere nisu dobro koordinisane. Evo poslednje što imamo je to poskupljenje PCR testa na sopstveni zahtev. Znate, i 6.000 dinara je bilo jako mnogo, 9.000 je previše. A sada se pojavljuje neki test od 1.300 dinara, za kućno testiranje. Ja bih volela da nam neko objasni šta oni znače i kome služe, šta oni treba da utvrde, da li taj kućni test važeći. Volela bih da znam i kako su ti testovi stigli u Srbiju. Nadam se odgovorima”, rekla je gošća N1.\n“Ni Krizni štab ni Vlada Srbije ne komuniciraju dobro s građanima… Nije jasno zbog čega se neke stvari donose, često deluju ishitreno i haotično. Volela bih da mi neko objasni kad šta treba da radim i zbog čega. Nedostaje nam ta bolja informisanost, jer je u njoj ključ, ljudi treba da prate, da pokušavaju da nađu relevantne informacije, imao i previše lažih vesti i poruka koje dezorjentišu ljude”, ocenjuje Riha.\n“Zaraženo je i sve više medicinskog osoblja, hajde da mislimo na njih, jer oni će nas lečiti, ne samo od korone nego i od drugih bolesti… Hajde da za Novu godinu sedimo kod kuće i u ponoć pozdravimo lekare i medicinsko osoblje”, poručila je Riha.\n“Jer su negativne kampanje ovde postale tradicija. Već imamo neke kandidate, neke možemo da nazremo. Aleksandar Šapić govori o sebi kao o kandidatu za gradonačelnika, videćemo da li će mu Vučić to odobriti. Dobrica Veselinović iz ‘Ne davimo Beograd’ takođe je spomenut kao kandidat. Mislim da je to dobro, ‘Ne davimo’ je pokazala tokom godina da zajedno s građanima pokušava da nešto promeni”, kaže Riha.\nDodaje da “razume da je opoziciji važan Beograd”.\n“Pokazalo se da ovde ima najviše birača, ljudi su informisani… Ima vremena, ali i nema, da se krene u tu kampanju, a razloga ima da se krene. Vidimo toliko toga netransparentnog da radi gradska vlast, može da se napravi dobra kampanja, političke stranke mogu da osmisle dobar plan”, navodi.\n“Imaju godinu i po dana da nam predstave svoje vizije, videćemo”, dodaje.